Μερικές φορές σκέφτομαι πως, αν ποτέ κάνουμε παιδιά και με ρωτήσουνε πώς ένιωθα κλεισμένος στο σπίτι μου την εποχή της καραντίνας, δεν θα έχω τι να τους απαντήσω. Θα τους πω μονάχα, ότι εγώ στην καραντίνα δεν κλείστηκα γιατί δούλευα ντελιβεράς και γύριζα όλο το Πέραμα από το πρωί που ξημερώνει ο θεός τη μέρα ως το βράδυ που όλη η φύσις ησυχάζει. Θα τους έλεγα ότι το πρωί μοίραζα τους καφέδες και το βράδυ τις πίτσες σε ανθρώπους που βρεθήκανε ξαφνικά μαντρωμένοι στο σπίτι τους και τους άνοιξε η όρεξη πολύ.\nΑν με ρωτήσουνε και για σένα, λέω να τους φτιάξω ένα παραμύθι και να τους πω ότι εκείνη την εποχή η μαμά τους ήταν κλεισμένη σε ένα ψηλό σπίτι κι έβγαινε στο μπαλκόνι της για να με χαιρετίσει φορώντας ένα βυσσινί μπουφανάκι με ανεβασμένη την κουκούλα, όσο περίμενε να ξαναμακρύνουν τα μαλλιά της. Μια κακιά μάγισσα, θα τους πω, θέλησε να μας κλέψει τη μαμά, εμείς όμως τη νικήσαμε και το μόνο που κατάφερε να μας πάρει ήταν τα μαλλιά της, που είχαν το χρώμα του σταριού και ήταν μακριά ως τη μέση της.\nΌταν τα παιδιά μεγαλώσουν θα καταλάβουν, ότι οι κακές μάγισσες της εποχής μας είναι οι αρρώστιες. Θα μάθουν ότι ταλαιπωρήθηκες πέντε μήνες μέχρι να ολοκληρώσεις τις χημειοθεραπείες σου κλεισμένη σε ειδική μονάδα στο ΑΤΤΙΚΟΝ και ότι περνούσες τις περισσότερες ώρες ολομόναχη σε έναν περίκλειστο θάλαμο που έμοιαζε με κελί φυλακής υψίστης ασφαλείας. Κι ενώ περίμενες ανυπόμονα να λευτερωθείς, ήρθε η πανδημία και κλείστηκες ξανά, αυτή τη φορά στο σπίτι σου. Μόνο που τώρα δεν επιτρέπεται ούτε το επισκεπτήριο και δεν βλεπόμαστε από κοντά, καθόλου. Όταν μιλάμε στο messenger, με ρωτάς με αγωνία να σου πω, πώς είναι τώρα ο έξω κόσμος.\n«Κάτι σαν την κλειστή μονάδα», σου απαντώ.\nΕίναι κάπως περίεργο να αφηγείσαι σε έναν έγκλειστο ιστορίες από τον εγκλεισμό των άλλων. Παρατηρώ τους ανθρώπους να αλλάζουν μέρα με τη μέρα την όψη και το βλέμμα τους, να μετράνε τα λόγια και τις ανάσες τους. Ε λοιπόν , το μόνο που δεν αλλάζουν είναι οι συνήθειές τους στον καφέ και στο φαΐ. Χτες το μυαλό μου έπαιζε με τη σκέψη ότι οι άνθρωποι μεταμορφώθηκαν σε ζώα και πουλιά που τεντώνουν με περιέργεια τους λαιμούς τους πάνω από τα κάγκελα των μπαλκονιών κι ότι εμείς οι ντελιβεράδες γίναμε οι υπεύθυνοι τροφοδοσίας σε αυτόν τον αλλόκοτο ζωολογικό κήπο και ταΐζουμε τα ζώα στα κλουβιά τους, γνωρίζοντας τις προτιμήσεις τους και τις παραξενιές τους.\nΕίναι σκέτη τρέλα να σκέφτεσαι ότι οι άνθρωποι έπρεπε να κλειστούν για να αποκτήσουν ελεύθερο χρόνο. Και τώρα που τον απέκτησαν δεν ξέρουν πώς να τον σκοτώσουν. Μερικοί αποφάσισαν «να ασχοληθούν με τον χώρο τους». Οι αποθήκες, τα ντουλάπια και τα συρτάρια βγάλανε στη φόρα τα παλιά και τα καταχωνιασμένα. Τα ανεπιθύμητα μιας ζωής κλείστηκαν σε σακούλες και σωριάστηκαν στους κάδους των σκουπιδιών δίπλα σε βουλιαγμένα στρώματα και σε ξεχαρβαλωμένα έπιπλα. Προχτές τα ξημερώματα συναπαντήθηκα με έναν πελώριο, μαδημένο αρκούδο, καθισμένο, θαρρείς, στην άκρη του πεζοδρομίου, να με κοιτάει παραπονιάρικα με το μοναδικό γυάλινο ματάκι του, ενώ περίμενε το σκουπιδιάρικο του δήμου.\nΜέσα στην καραντίνα, μαθαίνω τους ανθρώπους και τα βάσανά τους σκαλί το σκαλί και, ποτήρι το ποτήρι. Κατάλαβα ότι εκτός από τα κρεμασμένα γούρια και τα ξύλινα «welcome», όλες οι πόρτες έχουν τα καρφιά τους, άλλες μικρά σαν βελόνες, κι άλλες μεγάλα σαν κι αυτά που καρφώσανε το Χριστό στον Σταυρό. Θα σου εξηγήσω τι εννοώ.\nΚάθε πρωί στις έντεκα ανηφορίζω στην Καποδιστρίου και βιάζομαι, γιατί ξέρω ότι αν αργήσω, ο Bαλάντης μπορεί να χτυπήσει το κεφάλι του στα κάγκελα του μπαλκονιού. Από τότε που έκλεισε το σχολείο του ο Βαλάντης με περιμένει με ζέστη και με κρύο, στο περιφραγμένο μπαλκόνι του στον πρώτο όροφο. Κάθεται σε ένα χαμηλό πλαστικό σκαμνί και κινείται μπρος – πίσω απορροφημένος, λες και είναι ανεβασμένος σε ένα αόρατο κουνιστό αλογάκι, ενώ μουρμουρίζει μονότονα. Τίποτα δεν τον ξυπνάει από τη μακαριότητά του εκτός από το κορνάρισμά μου. Με μιας σηκώνεται φωνάζοντας: «Πέτρος» και φτεροκοπάει τα διπλωμένα χέρια του σαν γλάρος με κουτσουρεμένα φτερά, που δεν μπορεί να πετάξει. Περιμένει τη σοκολάτα του, πάντα παγωμένη , πάντα με ένα κόκκινο καλαμάκι που βγάζω με επιδεξιότητα ταχυδακτυλουργού από το τσαντάκι μου μπροστά του. Στην αρχή όλης αυτής της τελετουργίας η μάνα του ήταν γελαστή και ευγνώμων, που ο Βαλάντης ήταν χαρούμενος και είχε κάτι να περιμένει μέσα σε ολόκληρη τη μέρα. Όσο περνάει όμως ο καιρός και ο Βαλάντης δεν πάει σχολείο και η μάνα του αναγκάστηκε να μην δουλεύει και να μένει μαζί του όλο το εικοσιτετράωρο , μόνη της, αφού ο άντρας της τούς έχει παρατήσει εδώ και χρόνια, η συμπεριφορά της έχει αλλάξει. Μου ανοίγει την πόρτα αχτένιστη, με μελανούς κύκλους γύρω από τα πρησμένα της μάτια, κι αφού αφήσει τον Βαλάντη να πάρει το καλαμάκι του, πληρώνει και κλείνει αμέσως. Από την τηλεόραση στο σαλόνι αντηχεί κάθε μέρα η τσιριχτή φωνή του Μπομπ του Σφουγγαράκη. Στο μπαλκόνι Ο Βαλάντης βγάζει χαρούμενες κραυγούλες με τα ρυάκια σοκολάτας να κυλάνε από τα χείλια ως το σαγόνι, λίγο πριν ξανακαβαλήσει το ανύπαρκτο αλογάκι του και ξεκινήσει το ατέλειωτο κούνια-μπέλα .\nΚατηφορίζω, κάνω τον κύκλο της Πρόνοιας και κατευθύνομαι στο μαγαζί για να παραλάβω παραγγελίες. Όσοι άνθρωποι συναντώ, κυκλοφορούν φιμωμένοι, κοιτάζονται με καχυποψία και συνήθως προσπερνούν βιαστικά ο ένας τον άλλον. Στις ουρές στα φαρμακεία και στα σούπερ μάρκετ στέκονται σκυμμένοι πάνω από τα κινητά τους. Τι να σου κάνουνε οι άνθρωποι, φοβούνται. Πάντως πιστεύω ότι στη δοκιμασία της καραντίνας οι καλοί γίνανε καλύτεροι και οι κακοί χειρότεροι. Οι καλοί κατεβαίνουν μέχρι την είσοδο για να παραλάβουν τις παραγγελίες, γιατί δεν θέλουν να μας κουράσουν, οι κακοί μας φορτώνουν αγγαρείες, όπως έκαναν πάντα αλλά τώρα ακόμη πιο επιτακτικά. Το αφεντικό μας, ο Ζόμπης, μου λέει να μην χαλάω χατίρια. Να τους πηγαίνω τσιγάρα και σερβιέτες, ακόμη και να κατεβάζω τα σκουπίδια τους στον κάδο.\n«Κλεισμένοι άνθρωποι είναι, τι να κάνουμε; Να μην τους εξυπηρετήσουμε δηλαδή; Δε φτάνει που μας προτιμάνε κι έχουμε δουλίτσα…»\n«Ναι, τους ξέρουμε κι από χτες που δεν ήτανε κλεισμένοι», του είπα, αλλά δεν έδωσα συνέχεια, γιατί με έχει τσαντίσει που μου βάζει χέρι στα τιπς: «Δε βγαίνει αλλιώς το μαγαζί, ο ένας για τον άλλον, καταλαβαίνεις εσύ, έτσι δεν είναι Πετράν;» Που πάει να πει ότι είναι Ζόμπης όνομα και πράγμα, αφού το αίμα που έδωσε για σένα ,όταν χρειάστηκες μετάγγιση, θα μου το πάρει πίσω σταγόνα σταγόνα. Χαλάλι του… Δίνω τόπο στην οργή και κρατιέμαι, γιατί με κάτι τέτοιους τύπους ξαφνικά φτάνεις στο αμήν. Αυτό έγινε και με τον Γιάννη και παραλίγο να καρυδώσει τον Τζόκεϊ. Στην κυριολεξία. Δεν τον ξέρεις εσύ τον Τζόκεϊ, είναι καινούργιος πελάτης, ένας ταξιτζής, ντούκι. Μένει στο Ικόνιο, ψηλά στη Λανίτου. Τον βγάλαμε Τζόκεϊ γιατί φοράει συνέχεια ένα μαύρο τζόκεϊ καπέλο. Αυτός ο τύπος, που λες, ήταν τακτικός πελάτης, αλλά όλο γκρίνιαζε ότι αργεί το φαγητό του και απειλούσε ότι δε θα ξαναπαραγγείλει από εμάς. Ζήτησε δύο πεϊνιρλί μπέικον με τη γνωστή απειλή «αν τα αργήσετε πάλι, θα φάω τον ντελιβερά!» Την παραγγελία για Ικόνιο τη δώσανε, ως συνήθως, στον Γιάννη. Στο μεταξύ, είχαν ανοίξει οι ουρανοί και να σου ο Γιάννης , να στέκεται στάζοντας νερά και λάσπες μπροστά στον Τζόκεϊ που τον κοίταξε χολωμένος φτύνοντάς του την πείνα του στα μούτρα.\n« Τι έγινες ρε συ, περιμένω τόση ώρα και έχω λυσσάξει, κοντεύω να φάω άνθρωπο».\n«Βρέχει πολύ και γλίστρησα πριν από λίγο».\n«Κι εμένα τι με νοιάζει που γλίστρησες. Ας πρόσεχες. Εγώ ξέρω πως πληρώνω».\nΟ Γιάννης έμεινε κολόνα. Τον ξέρεις, τώρα, το Γιάννη. Ολιγόλογος, ήρεμος, με τα μάτια τα γαλάζια, Χριστούλης. Όμως εκείνη τη στιγμή τού γύρισε το μάτι το γαλάζιο. Με αστραπιαίες κινήσεις άρπαξε το πεϊνιρλί και του το ’χωσε στο στόμα:\n«Φάε ρε πούστη, εγώ δεν είμαι για τα δόντια σου, φάε να σκάσεις, με γάμησες πια».\nΟ Τζόκεϊ σπαρτάραγε σφηνωμένος στη μέγγενη των χεριών του Γιάννη με τα μάτια γουρλωμένα, με τα τυριά και τις σάλτσες πασαλειμμένα στο στόμα του, μέχρι να σωριαστεί ξέπνοος στο πατάκι της πόρτας.\n«Παραλίγο να τον πνίξω», μονολόγησε ο Γιάννης κοιτάζοντας ανέκφραστος τη θάλασσα, ενώ εγώ του έστριβα τσιγάρο, στα σκαλάκια στο Τέρμα, όταν καθίσαμε αργά το βράδυ. Του έδωσα το τσιγάρο και τράβηξε δυο ρουφηξιές.\n«Μαλάκα πάει, τού κόπηκε η όρεξη για πάντα»,\nείπε χαμογελώντας αχνά, κι εγώ έσκασα στα γέλια .\n«Ξέρεις , ρε Πέτρο, δεν θα τον άρπαζα, αλλά τη στιγμή που το μάτι μου έπεσε πάνω στο χείλι του και το είδα έτσι, φουσκωμένο και γυαλιστερό από το σάλιο , έχασα την ψυχραιμία μου. Αν δεν τον κοίταζα στο πρόσωπο δεν θα είχε γίνει τίποτα».\nΟ Ζόμπης δεν έμαθε ποτέ τι έγινε γιατί ο Τζόκεϊ δεν είπε λέξη σε κανέναν. Δεν μας ξαναπήρε τηλέφωνο για παραγγελία. Όταν συναντηθήκανε με τον Ζόμπη στο φαρμακείο τού είπε ότι δεν παραγγέλνει πια γιατί ξεκίνησε δίαιτα.\nΤον τελευταίο καιρό αράζουμε τα βράδια με το Γιάννη στο Πανόραμα, γιατί στο Τέρμα σκάνε για περιπολία οι Διάδες και μπορεί να φάμε κανένα πρόστιμο. Ανεβαίνουμε με το φακό του κινητού στην ταράτσα της εφταώροφης παρατημένης οικοδομής και βλέπουμε μαύρο πιάτο τη θάλασσα και τη Σαλαμίνα αχνή, με τα φωτάκια της αναμμένα. Ο Γιάννης μου στρίβει τσιγάρο και για λίγα λεπτά καπνίζουμε δίχως να λέμε τίποτα και ακούμε το τριζόνι , ενώ έρχεται ένα πευκίσιο αεράκι , νυχτερινό, από τα Ικαριώτικα και τότε γίνεται η ζωή του ντελιβερά ζωάρα, που πάει να πει ζωή που αξίζει να τη ζεις .\nΑπό εκεί ψηλά φαίνονται φωτισμένα τα παράθυρα των πολυκατοικιών. Σχεδόν κανείς δεν κοιμάται. Ολόκληρη η πόλη μοιάζει με ανθρώπινο σώμα που κουκουλώνεται με βαρύ πάπλωμα για να κοιμηθεί, αλλά δεν ησυχάζει. Η νύχτα έγινε μεγάλη τυραννίστρια. Δεν μιλάει, σωπαίνει κι αφήνει να ακουστούν όλοι οι ήχοι που πνίγονται και χάνονται τη μέρα. Η πόλη ξερνάει τα μυστικά της. Κλάματα από μωρά, αγκομαχητά και αναστεναγμοί , βογγητά από γυναίκες, καυγάδες, συνομιλίες και μουσική, όλα ταξιδεύουν , όλα ακούγονται. Η νύχτα τυλίγει τις μοναξιές των ανθρώπων που φυλακίστηκαν στο ίδιο τους το σπίτι, διπλώνοντάς τες περίτεχνα στις πτυχές από ένα σκοτεινό σεντόνι. Γύρω στις τέσσερις το πρωί τα περισσότερα φωτάκια κλείνουν, και λίγο αργότερα ξεκινά μια νέα μέρα που όλοι περιμένουν ότι κάτι καινούργιο θα φέρει. Όλοι ελπίζουν ότι θα καταφέρουν να ξυπνήσουν νωρίτερα , ότι θα φάνε λιγότερο ,ότι τα παιδιά θα είναι πιο ήσυχα, ότι το σούπερ μάρκετ θα φέρει ντετόλ, ότι αυτό το βράδυ θα κοιμηθούν πιο εύκολα. Η νύχτα όμως χαμογελάει με μια ήρεμη σκληράδα και όταν σουρουπώνει αρχίζει να ξεδιπλώνει πάλι το σεντόνι της. Εκεί θα τους τυλίξει πάλι όλους, έναν έναν, άυπνους, μέχρι να χάσουν την αίσθηση του χρόνου και να αναρωτηθούν, αν αυτό που ζουν είναι αλήθεια, πάντα την ίδια ώρα, λίγο πριν το ξημέρωμα.\nΑυτή η σύγχυση του μυαλού με τον χρόνο πρέπει να φταίει. Όλοι ψάχνουνε τη χαμένη τους αθωότητα στο παλιό τους φωτογραφικό άλμπουμ και, μόλις τη βρούνε, τη μοστράρουνε στο φεισμπουκ. Τώρα το γιατί την αφήσανε την αθωότητά τους να χαθεί, αυτό είναι άλλη ιστορία. Δεν ξέρω αν είδες αλλά ακόμη και ο Ζόμπης ποστάρει τις ξεθωριασμένες φωτογραφίες του με την εργατική φόρμα, από τότε που χτύπαγε μεροκάματα στη Ζώνη και γύριζε το Πέραμα με κομμένη σαγιονάρα και παπί γιαμαχάκι δίχως καθρέφτες.\n«Αχ που ‘σαι νιότη που ‘δειχνες πως θα γινόμουν άλλος» λέει η γιαγιά μου για κάτι τέτοιους Ζόμπηδες. Τη γιαγιά τη βλέπω κάθε πρωί πριν πάω στο μαγαζί, όταν της αφήνω το ψωμί και το γάλα. Κορνάρω και βγαίνει χαμογελαστή στη μικροσκοπική βεράντα της, που όλο λέω ότι πρέπει να τη βάψω, γιατί το πράσινο χρώμα έχει ξεφτίσει πια και ο χειμώνας που πέρασε άπλωσε τα γκρίζα μπαλώματα της υγρασίας σαν τεράστιες στρογγυλές λαδιές. Η γιαγιά τον περασμένο μήνα έκλεισε τα ενενήντα και παρόλο που ζει ολομόναχη, δεν τη σκιάζει ούτε κορονοϊός ούτε φοβέρα καμιά, αφού πέρασε τα νιάτα της στις φυλακές και στις εξορίες. Σου στέλνει κι ένα βιβλίο με ποιήματα του Ναζίμ Χικμέτ και αφιέρωση: «Μαργαρίτα μου, αγάπα το κελί σου, τρώγε το φαΐ σου και διάβαζε πολύ, για να αντέξεις. Κουράγιο, λίγο ακόμα».\nΞέρεις, τον τελευταίο καιρό πριν την καραντίνα, της έφτιαχνα τη βρύση του μπάνιου και την άκουσα να μιλάει μόνη της , απευθυνόμενη στον παππού. Αγριεύτηκα. Βγήκα από την τουαλέτα με τα χέρια μου να στάζουν ακόμα και την είδα να στέκεται μπροστά στη βιβλιοθήκη από σουηδικό ξύλο με τα άπαντα του Λένιν και του Λουντέμη. Τακτοποιούσε την κορνίζα με τη φωτογραφία του παππού , αυτή που τον δείχνει χαμογελαστό με κόκκινο γαρίφαλο στο τσεπάκι του πουκάμισου στην επιστροφή του από τη Γυάρο τον Ιούλιο του ’74.\n«Σε ποιόν μιλάς, γιαγιά;» τη ρώτησα ανήσυχος.\nΓύρισε προς το μέρος μου ήρεμη.\n«Μην φοβάσαι, δεν τα έχω χάσει ακόμα. Στον παππού σου μιλάω κι ας ξέρω ότι δεν με ακούει πια. Τόσα χρόνια μακριά ο ένας απ’ τον άλλον, σε διαφορετικές φυλακές, είχαμε τόσα να πούμε και δεν τα ‘παμε ποτέ».\n«Γιατί δεν τα είπατε, γιαγιά;»\n«Γιατί, όταν σμίξαμε στη μεταπολίτευση, είχαμε αλλάξει και οι δυο μας πολύ. Ο πατέρας σου είχε γίνει οχτώ χρονών και μας κοίταγε καχύποπτα κρυμμένος πίσω από τα φουστάνια της αδερφής μου. Αυτή τον είχε αναστήσει. Έπρεπε να γνωριστούμε όλοι από την αρχή. Φοβόμασταν κι όλας».\n«Φοβόμασταν μήπως μιλώντας λυγίσουμε και μετανιώσουμε για όλα εκείνα τα χρόνια που χάσαμε. Και αυτό θα ήταν άδικο για εσάς που τα κερδίσατε».\n«Και γιατί του τα λες τώρα;»\n«Γιατί είναι κρίμα τόσο ωραία λόγια να μην ειπωθούν ποτέ».\nΑυτά τα ωραία λόγια που σκέφτομαι εγώ για σένα και είναι κρίμα να μην ειπωθούν ποτέ, υφαίνονται μες στο νου μου και προσπαθώ να τα στρώνω σε χαρτί για να τα διαβάσεις, μην τυχόν και όταν σε δω δεν μπορέσω να στα πω. Γιατί κάτι μου λέει ότι θα τα χάσω τα λόγια μου , όπως τότε που σε γνώρισα, όταν ήρθες να δουλέψεις στο μαγαζί. Ούτε η σφιχτή κοτσίδα , ούτε το μαύρο φούτερ μπόρεσαν να κρύψουν την ομορφιά σου, κορίτσι μου. Μόλις πήρες τη θέση σου πίσω από το μπουφέ, πήγαινα σαν υπνοβάτης ,μπέρδευα τα λόγια μου, μπέρδευα τις παραγγελίες , αλλού η ζάχαρη κι αλλού η κανέλα, δράμα η κατάσταση.\n«Γιατί δεν της μιλάς, ρε Πέτρο, τι περιμένεις;»\nμε τσίγκλαγε ο Γιάννης, όταν με έβλεπε να ξεσπάω στο σάκο της πυγμαχίας στο υπόγειο του σπιτιού του. Αλλά πού να τολμήσω εγώ να σε ζυγώσω, και να ξέρεις, έτσι θα έμενα, να γυρίζω το Πέραμα με το βλέμμα χαμένο και τα ακουστικά στα αυτιά μου, αν δεν σου μίλαγε ο Γιάννης για μένα.\nΠοτέ δε θα ξεχάσω τη βραδιά που κάθισες δίπλα μου στα σκαλάκια μπροστά από το μαγαζί, ξεθεωμένη μετά το σχόλασμα της βάρδιας, μου έβγαλες το ένα ακουστικό από το αυτί και μου ζήτησες να σε πάω σπίτι σου.\n“Delivery boy, deliver me”,\nμου είχες πει χαμογελώντας ντροπαλά και έτσι πιάσαμε την κουβέντα, κι έτσι άκουσα κι εγώ το τραγούδι της Tracy Chapman , το Devotion, και μου έμαθες ότι deliver me δε σημαίνει μόνο παράδωσέ με αλλά και απελευθέρωσέ με, σώσε με.\nΤις προάλλες μου έγραψες:\n«Ξέρω πως κι αν κοιμάσαι, με σκέφτεσαι. Αδύνατο, θα έλεγε κανείς. Αδύνατο για όσους δε σε ξέρουν, αδύνατο για όσους δεν ξέρουν τη δύναμή σου την αληθινή».\nΔεν ξέρω αν είναι δύναμη ή αδυναμία, αλλά από τότε που αρρώστησες εγώ δεν κοιμάμαι σχεδόν καθόλου. Έχω πάντα το κινητό στο κομοδίνο. Το κρεβάτι μου το νιώθω πάντα κρύο, λες και είναι στρωμένο με ένα σεντόνι από πάγο. Ξαπλώνω με το ένα αυτί στο μαξιλάρι, ενώ στο άλλο έχω το ακουστικό κι ακούω μουσική μπας και χαλαρώσει το κορμί μου, μπας και ξεχαστεί το μυαλό μου, γιατί μόλις κλείνω τα μάτια μου βλέπω σειρές από ποτήρια με καφέδες. Ακούω μουσική και λαγοκοιμάμαι αλλά με την πρώτη δόνηση της κλήσης σου πετάγομαι κι αρπάω το τηλέφωνο. Παρών. Και τώρα και πάντα.\nΞέρεις, όσο πάλευες με την αρρώστια, δεν ήθελα τίποτα να θυμάμαι, δεν ήθελα τίποτα να περιμένω. Θαρρείς κι όλος μου ο κόσμος ήταν από πάντα αυτοί οι ατέλειωτοι γυαλιστεροί διάδρομοι του νοσοκομείου. Από τότε που θεραπεύτηκες και μου είπανε ότι κέρδισες τη ζωή σου πίσω, η πρώτη ανάμνηση που διαπέρασε τη λογοκρισία της μνήμης μου ήταν τα αναψοκοκκινισμένα σου μάγουλα στο περσινό πανηγύρι στον Αρμό και εμείς οι δυο να τραγουδάμε αγκαλιασμένοι «δωσ’ του φουστανιού σου αέρα» μέσα στο σύννεφο της σκόνης από το χοροπηδητό του ικαριώτικου .\nΔεν ξέρω αν υπάρχει άλλος άνθρωπος που περιμένει τη λήξη της καραντίνας , τόσο ανυπόμονα, όσο εγώ. Τους ακούω όλους να γκρινιάζουν για την κλεισούρα, να θέλουν να βγουν έξω για να χαρούν τη ζωή και τη φύση. Τους καταλαβαίνω. Κάτι όμως μου λέει πως, αφού τους επιτραπεί η έξοδος, θα ξαναγυρίσουν με ελαφρά πηδηματάκια στα κλουβάκια τους και θα κοιτάζουν όχι τα παράθυρα που δείχνουν στο δρόμο, αλλά τα windows του υπολογιστή τους.\nΑν ανοίξουνε τα σχολεία, ο Βαλάντης θα ξεκαβαλήσει το αλογάκι της απομόνωσης του μπαλκονιού του και θα βγει στην πιλοτή να περιμένει ανυπόμονα το μεγάλο άσπρο σχολικό του. Και τότε η μάνα του θα μπορέσει να κλείσει, επιτέλους, την τηλεόραση που παίζει τον Μπομπ το Σφουγγαράκη, θα χτενιστεί και θα ξαναφορέσει το κραγιόν της.\nΌσο ζυγώνει η ώρα της συνάντησής μας, νιώθω να αιωρούμαι στη σέλα και κινούμαι μηχανικά χαρτογραφώντας την πόλη μόνο από τις μυρωδιές της. Αυτήν την εποχή οι δεντροστοιχίες με τις νεραντζιές στην Ηπείρου μοσχοβολάνε ανθισμένες και στο Τέρμα φυσάει ανοιξιάτικο θαλασσινό αεράκι. Τα καρνάγια μυρίζουνε πάντα μουράβια, κατράμι και σίδερο και στον Φούρνο στην Καραολή το πρωί που πάω κι αφήνω τους φραπέδες, μου χαϊδεύει τη μύτη η μυρωδιά από το ψημένο τσουρέκι.\nΛαχταρώ μόνο την ώρα που, ενώ όλοι θα βγαίνουν από τα σπίτια τους, εγώ θα διαβώ το κατώφλι σου, για να έρθω σαν ικέτης να αγκαλιάσω τα λιγνά σου ποδαράκια , να ακουμπήσω το κεφάλι μου στο γόνατά σου και να μείνω εκεί για να κοιμηθώ βαθιά, αφού νιώσω τα δάχτυλά σου να ψηλαφίζουν τις ρίζες των μαλλιών μου. Να με γλιτώσεις από τον ύπνο του λαγού κι από το σεντόνι του πάγου, να σιγουρευτώ ότι όταν ξυπνήσω θα είσαι εκεί, στην ίδια θέση και αντί για καληνύχτα, να σου ψιθυρίσω “deliver me”.


Κουτσομπολιό... ΤΕΛΟΣ! - Ειδήσεις Newsit.gr\nNewsit / Κόσμος / Κουτσομπολιό… ΤΕΛΟΣ!\nΔημοσιεύθηκε: 03.11.2010 | 09:56\nΛουκέτο για την αμερικανική «βίβλο του κουτσομπολιού»; Στα πρόθυρα της χρεοκοπίας το σκανδαλοθηρικό περιοδικό «Νational Εnquirer»\nH εταιρεία Αmerican Μedia που εκδίδει το σκανδαλοθηρικό αμερικανικό περιοδικό «Νational Εnquirer», το γνωστότερο έντυπο κουτσομπολιού των ΗΠΑ, ανακοίνωσε ότι μέσα στις επόμενες 15 ημέρες θα καταθέσει αίτηση προστασίας από τους πιστωτές της προκειμένου να αποφύγει την άμεση χρεοκοπία.\nΤον τελευταίο καιρό η κυκλοφορία του είχε πέσει κάτω από τα 750.000 τεύχη την εβδομάδα, από 4.000.000 τον «καιρό της δόξας» – πριν δηλαδή «κλέψουν» το κοινό του οι εξειδικευμένες στο κουτσομπολιό μεσημεριανές εκπομπές της τηλεόρασης και φυσικά οι δεκάδες ιστοσελίδες που ασχολούνται αποκλειστικά με την προσωπική ζωή των διασημοτήτων. Και όμως: πριν από λίγους μήνες το «κατακίτρινο» κουτσομπολίστικο έντυπο με το βεβαρημένο παρελθόν προτάθηκε για το βραβείο Πούλιτζερ! Μια υποψηφιότητα για το κορυφαίο βραβείο δημοσιογραφίας που θεωρήθηκε επιεικώς αμφιλεγόμενη, αφού αφορούσε τις αποκαλύψεις για την εξωσυζυγική σχέση του υποψηφίου για την αμερικανική προεδρία Τζον Εντουαρντς με την ηθοποιό Ριέλ Χάντερ.\nΤο σκανδαλοθηρικό περιοδικό αποκάλυψε ότι το κοριτσάκι που έφερε πρόπερσι στον κόσμο η 46χρονη σήμερα ηθοποιός ήταν στην πραγματικότητα κόρη του υποψηφίου του Δημοκρατικού Κόμματος. Μετά από αλλεπάλληλες αρνήσεις, ο υποψήφιος αντιπρόεδρος των ΗΠΑ παραδέχτηκε τον περασμένο Ιανουάριο ότι όντως ήταν ο πατέρας του παιδιού. Κάτω από το βάρος της δημόσιας κατακραυγής, ο ηγέτης της «αριστερής» πτέρυγας των Δημοκρατικών αναγκάστηκε να χωρίσει από τη γυναίκα του, ενώ η πολιτική του καριέρα καταστράφηκε.\nΗ εταιρεία, που εδρεύει στην πόλη Μπόκα Ρατόν της Φλόριντα κι εκδίδει επίσης μεταξύ άλλων τα περιοδικά «Μen΄s Fitness» και «Star», θα τεθεί υπό την προστασία του άρθρου 11, κατά τη διάρκεια της οποίας θα συνεχίσει να λειτουργεί ως συνήθως. Ο εκδοτικός οίκος έχει ήδη κάνει μια προσπάθεια να μειώσει τα χρέη του που διογκώθηκαν εξαιτίας της μείωσης των διαφημιστικών δαπανών, αλλά δεν κατάφερε να αποφύγει την υπαγωγή σε καθεστώς ελεγχόμενης πτώχευσης.\nΟπως διευκρίνισε ο εκπρόσωπος Τύπου της εταιρείας, η αίτηση θα κατατεθεί μέσα σε δύο εβδομάδες με την πλειοψηφία των μετόχων να έχουν ήδη εγκρίνει το σχέδιο. Επιπλέον, όπως έγινε γνωστό δεν θα υπάρξουν απολύσεις στο δημοσιογραφικό και τεχνικό προσωπικό.\nΑν και το εν λόγω περιοδικό ευθύνεται για αμέτρητες «γκάφες», μια από τις χειρότερες ήταν αναμφισβήτητα η «αποκάλυψη» τον περασμένο Φεβρουάριο ότι η διάσημη τραγουδίστριαΓουίτνεϊ Χιούστονέμαθε από τους γιατρούς της ότι της απομένουν το πολύ πέντε χρόνια ζωής! Τόνιζε μάλιστα ότι η φυσική κατάσταση της 47χρονης τραγουδίστριας είναι τόσο κακή ώστε η οικογένειά της την εκλιπαρεί να σταματήσει κάθε επαγγελματική της δραστηριότητα, καθώς υπάρχει ο φόβος να πεθάνει ξαφνικά, ακόμη και πάνω στη σκηνή. Η ίδια η κυρία Χιούστον διέψευσε τη… θανατηφόρο είδηση, αλλά παραδέχθηκε ότι αντιμετωπίζει σοβαρό πρόβλημα εξάρτησης από τα ναρκωτικά.


Γεννηματά: ΣΥΡΙΖΑ και Ν.Δ έστησαν από κοινού το νέο διχασμό, αρίστευσαν στον αντιμνημονιακό λαϊκισμό - Parapolitiki.com\nΓεννηματά: ΣΥΡΙΖΑ και Ν.Δ έστησαν από κοινού το νέο διχασμό, αρίστευσαν στον αντιμνημονιακό λαϊκισμό\nΜια ψύχραιμη όσο και δίκαιη αποτίμηση της ανεύθυνης συμπεριφοράς του ΣΥΡΙΖΑ αλλά και της Νέας Δημοκρατίας στα χρόνια που μόνο το ΠΑΣΟΚ προσπαθούσε να πείσει για την αναγκαιότητα του Μνημονίου επιχείρησε χθες η Φώφη Γεννηματά.\nΤα 5 χρόνια μνημονίου επέφεραν σημαντικά πλήγματα στην συντριπτική πλειοψηφία του Ελληνικού λαού. Ο ΣΥΡΙΖΑ και η ΝΔ που σήμερα διεκδικούν την ψήφο των πολιτών ασκήθηκαν συστηματικά στην αντιμνημονιακή ρητορική και αρίστευσαν στον λαϊκισμό. Αντί σε εκείνη τη δύσκολη στιγμή να επικρατήσει πνεύμα συνεργασίας και σύνεσης, ΝΔ και ΣΥΡΙΖΑ έστησαν το σκηνικό του νέου διχασμού.\nΗ συντηρητική παράταξη θα πρέπει επιτέλους να απολογηθεί γιατί:\nΣτον αντίποδα του πάλαι πότε αντιμνημονιακού μπλοκ βρίσκεται ο ΣΥΡΙΖΑ. Μόλις λίγους μήνες μετά την εκλογική του νίκη ο κ. Τσίπρας θερίζει θύελλες. Αυτό είναι το αποτέλεσμα της κατασυκοφάντησης της παράταξής μας.\nΟ κ. Τσίπρας βρίσκεται σήμερα αντιμέτωπος με το τέρας που ο ίδιος δημιούργησε μαζί με τον εταίρο του και βοηθό μηχανοδηγού, στο τρενάκι του τρόμου για τον Ελληνικό λαό, κ. Καμμένο. Κάνει ότι μπορεί για να διχάσει τον λαό μας. Είναι απολύτως υπεύθυνος για την αναβίωση της ιστορικής διαίρεσης του ελληνικού λαού σε εθνικόφρονες και μιάσματα.\nΤο δίπολο Μνημόνιο – Αντιμνημόνιο με ευθύνη του ΣΥΡΙΖΑ-μα και της ΝΔ-, αντικατέστησε το πραγματικό διαχρονικό δίπολο ,πρόοδος – συντήρηση. Στην προσπάθεια του να διασωθεί ο κ. Τσίπρας αυτοσυστήνεται ως το νέο, το σύγχρονο που θα αποτρέψει την παλινόρθωση του παλιού πολιτικού συστήματος.\nΚοίτα ποιος μιλάει; Ο κ. Τσίπρας και το κόμμα του. Που άλλα λέει και άλλα κάνει μετά τις εκλογές.\nΠου επιλέγει την κομματοκρατία και όχι την αξιοκρατία. Που είναι τόσο ανεπαρκείς και αναποτελεσματικοί που διέλυσαν την οικονομία και τα αποθέματα της. Που παραδόθηκαν άνευ όρων με ένα βαρύ πακέτο άδικων, υφεσιακών μέτρων που θα γονατίσουν ακόμα περισσότερο το λαό μας.\nΣήμερα ΣΥΡΙΖΑ και ΝΔ εξακολουθούν να είναι εκτός τόπου και χρόνου. Κατώτεροι των αναγκών της χώρας και των κρίσιμων περιστάσεων. Επιχειρούν να στήσουν το σκηνικό μιας τεχνητής πόλωσης. Μιας καρικατούρας δικομματισμού, με ψεύτικα διλήμματα περί δήθεν αυτοδυναμίας και πολωτικών μετώπων.\nΕτικέτες Νέα Δημοκρατία, ΠΑΣΟΚ, πρόωρες εκλογές 2015, ΣΥΡΙΖΑ, Φώφη Γεννηματά


Κι έγινε η μέθεξη απορία !!!\nΚι έγινε η έλλειψη βραχνάς !!!\nΚι έγινε η πίκρα προσμονή !!!\nΚι έγινε η ελπίδα βάλσαμο !!!\nΚι έγινε ο χρόνος σύμμαχος !!!\nΚι έγινε η απορία βεβαιότητα !!!\nΚι έγινε η στιγμή εικόνισμα !!!\nΚι έγινε λύτρωση η ανάμνηση !!!\nΚι έγινε η απουσία παρελθόν !!!\nΚι έγινε ο μύθος ιστορία !!!\nΑναρτήθηκε από Sidepap21 στις 12:17 π.μ. Δεν υπάρχουν σχόλια:\nστο χώρο, στο χρόνο, στον πόνο,\nστη μνήμη, στην εμπειρία, στην απορία,\nστην ένταση, στη στέρηση, στην αναίρεση\nσιωπώντας, πισωπατώντας, ονειροβατώντας,\nσυμβιβασμένοι, βασανισμένοι, απελπισμένοι,\nΣτο ύπουλο παιχνίδι της μοίρας\nφυλάν κρυμμένο μέσα τους βαθιά\nτο αντιφάρμακο του μαζοχισμού ,\nαπολαμβάνουν το θρίαμβό τους\nνικητές μέσα στην ήττα τους !!!\nΝαυσιπόροι από κάβο σε κάβο,\nδίχως ξάρτια με σκισμένα πανιά\nναυαγοί μιας φρούδας ελπίδας ,\nέρμαιο καιρών και καταστάσεων\nτραβώντας καθείς τη δική του ρότα\nπροσδοκώντας στην ίδια Ιθάκη !!!\nΑναρτήθηκε από Sidepap21 στις 4:19 μ.μ. 2 σχόλια:\nΑναρτήθηκε από Sidepap21 στις 3:12 μ.μ. Δεν υπάρχουν σχόλια:\nΑναρτήθηκε από Sidepap21 στις 11:42 μ.μ. 11 σχόλια:\nΑναρτήθηκε από Sidepap21 στις 9:42 μ.μ. 7 σχόλια:


Γυαλιά οράσεως στις Αγροτικές Φυλακές της Τίρυνθας από το Κέντρο Στήριξης Οικογενείας και την Πανελλήνια Ένωση Οπτικών - Αργολικές Ειδήσεις\nΗ φράση της κας Κατρίνη τα συνόψισε όλα: «Είμαι αρκετά χρόνια εδώ Διευθύντρια και έχουν περάσει πολλοί φορείς και πολλές ΜΚΟ. Η συγκεκριμένη δράση, είναι η πιο σημαντική. Εξετάσατε κρατούμενος και σωφρονιστικούς, αδιακρίτως. Η πρωτοβουλία σας, μας εμψυχώνει όλους και κάνει το έργο μας, καλλίτερο. Εκφράζω εκ μέρους όλων, ένα μεγάλο Ευχαριστώ και πολλά Μπράβο. Θα μεταφέρω την φιλανθρωπική σας προσπάθεια στο Υπουργείο».


AΡΚΑΔΙΚΟ ΒΗΜΑ-online.gr: Ο Παραδοσιακός Νεστανιώτικος Γάμος θα αναβιώσει στην πλατεία της Νεστάνης Αρκαδίας το Σάββατο 15 Αυγούστου 2009,\nΟ Παραδοσιακός Νεστανιώτικος Γάμος θα αναβιώσει στην πλατεία της Νεστάνης Αρκαδίας το Σάββατο 15 Αυγούστου 2009,\nΝεστανιώτικος Όμιλος Στήριξης Τοπικών Εθίμων και Αναζήτησης\nΟ Παραδοσιακός Νεστανιώτικος Γάμος θα αναβιώσει στην πλατεία της Νεστάνης Αρκαδίας το Σάββατο 15 Αυγούστου 2009, ανήμερα της εορτής της Παναγιάς, με πρωτοβουλία του Νεστανιώτικου Ομίλου Στήριξης Τοπικών Εθίμων και Αναζήτησης και με τη στήριξη της Νομαρχιακής Αυτοδιοίκησης Αρκαδίας.\nΠρόκειται για ένα έθιμο που αποτελεί ένα κομμάτι της ξεχασμένης μας παράδοσης και με την εκδήλωση αναβίωσης του θα συμβάλλει στην πολιτιστική προβολή και ανάδειξη της περιοχής μας, της Αρκαδίας, του τόπου μας γενικότερα.\nΗ εκδήλωση που θα ξεκινήσει στις 8.30 το βράδυ, περιλαμβάνει λόγο - ομιλία για τα ήθη και τα έθιμα της περιοχής, ήχο – παραδοσιακά τραγούδια της γαμήλιας τελετής και εικόνα – προβολή βίντεο και σπάνιων φωτογραφιών.\nΤην επιμέλεια της εκδήλωσης υπογράφει ο γνωστός από το ραδιόφωνο της ΕΡΑ Τρίπολης μουσικολαογράφος – καθηγητής Νίκος Πάππας.\nΧορηγός επικοινωνίας της εκδήλωσης θα είναι η ΕΡΑ Τρίπολης,\nΑναρτήθηκε από panos aivalis στις 3:31 π.μ.


Καλλιέργεια του ανατολικού Redbud Bush - ντους και μπανιέρεςΔιαβάστε Περισσότερα\nΚύριος ντους και μπανιέρες Καλλιέργεια του ανατολικού Redbud Bush\nΚαλλιέργεια του ανατολικού Redbud Bush\nΕάν έχετε δει ποτέ ένα δέντρο που καλύπτεται με πολύ ροζ άνθη (αλλά όχι φύλλα) το χειμώνα, πιθανότατα συναντήσατε τον ανατολικό κοκκοφοίνικα. Είναι ένα από τα πρώτα δέντρα που ανθίζουν κάθε χρόνο.\nΤο είδος τείνει να έχει μικρή διάρκεια ζωής (κατά μέσο όρο έως 20 έτη) εξαιτίας ασθενειών, παρασίτων και άλλων περιβαλλοντικών παραγόντων. Παρά το μειονέκτημα αυτό, πολλοί άνθρωποι διαπιστώνουν ότι η ομορφιά που προσφέρει αυτό το δέντρο το καθιστά αρκετά χρήσιμο για τη φύτευση. Με τις συμβουλές που ακολουθούν, μάθετε πώς να φροντίζετε για την ανατολική ανακατασκευή και για την ιστορία του θάμνου.\nΤο επιστημονικό όνομα αυτού του δέντρου είναι το Cercis canadensis . Μοιράζεται ένα σημείο στην οικογένεια Fabaceae (μπιζέλι) με άλλα είδη όπως το δέντρο καφέ του Kentucky, το ακάσιο ( Acacia spp.), Το δένδρο σκόνης ( Albizia julibrissin ) και το wisteria ( Wisteria Sinensis ).\nΤο Eastern redbud είναι το συνηθισμένο κοινό όνομα για το γένος. Μπορεί να αναφέρεται ως απλά "redbud", αλλά υπάρχουν και άλλα είδη που χρησιμοποιούν αυτό το όνομα. Κάποιοι αποκαλούν επίσης το δέντρο του Ιούδα, αν και αυτό εφαρμόζεται πιο κατάλληλα στο Cercis siliquastrum . Το όνομα προέρχεται από έναν θρύλο που δηλώνει ότι ο Ιούδας του Ισκαριώτη κρεμάστηκε με αυτό το είδος δέντρου αφού προδίδει τον Ιησού Χριστό.\nΟι κηπουροί συμβουλεύονται χάρτες ζώνης ανθεκτικότητας για να μάθουν ποιες τοποθεσίες είναι οι πλέον κατάλληλες για τα φυτά Το ανατολικό τριαντάφυλλο, για παράδειγμα, μπορεί να αναπτυχθεί με επιτυχία στις Ζώνες 4 έως 9. Προέρχεται αρχικά από τις Μεσοδυτικές και Ανατολικές Ηνωμένες Πολιτείες.\nΜέγεθος & σχήμα του ανατολικού Redbud\nΑυτό το δέντρο φτάνει 20 έως 30 ίντσες ψηλό και 20 έως 35 ίντσες πλάτος. Σχηματίζεται σε σχήμα βάζου και είναι επιρρεπής στο σχηματισμό πολλαπλών κορμών.\nΕάν έχετε έναν ιστότοπο στο μυαλό σας που παίρνει τον ήλιο ή κάποια σκιά, το ανατολικό κόκκινο θα αυξηθεί καλά. Παίρνετε το βέλτιστο δυναμικό ανθοφορίας εάν έχετε πλήρη ηλιοφάνεια.\nΤα φύλλα του δακτυλίου έχουν σχήμα καρδιάς (cordate) και είναι περίπου τρία έως πέντε ίντσες απέναντι. Είναι πράσινο για το μεγαλύτερο μέρος της καλλιεργητικής περιόδου, εξασθενίζοντας σε ένα κιτρινωπό πράσινο το φθινόπωρο. Όπως αναφέρθηκε παρακάτω, το «Forest Pansy» έχει μοβ φύλλα.\nΤα λουλούδια που μοιάζουν με μπιζέλια καθιστούν προφανές ότι αυτό το φυτό είναι μέλος της οικογένειας Fabaceae. Τα λουλούδια εμφανίζονται στα τέλη του χειμώνα ή νωρίς την άνοιξη, ακόμη και πριν ξεκινήσουν οι μπουμπούκια φύλλων. Οι περισσότερες ποικιλίες είναι ροζ, αν και υπάρχουν μερικές που παράγουν λευκά λουλούδια.\nΟ καρπός είναι επίσης σαν τους συγγενείς του. Οι ανθοί δίνουν τη θέση τους σε πράσινα λοβούς γεμάτους με μαύρους σπόρους. Καθώς το καλοκαίρι συνεχίζεται, τα λοβό γίνονται καφέ και στεγνώνουν.\nΤο τριαντάφυλλο θεωρείται δέντρο ανθεκτικό στην ξηρασία μετά από μια κατάλληλη περίοδο εγκατάστασης ενός έως δύο ετών.\nΑν προτιμάτε λευκά λουλούδια, αναζητήστε τις ποικιλίες "Alba", "Royal White" και "Νάνος Λευκό". Το "Silver Cloud" διαθέτει ποικίλα φύλλα σε αποχρώσεις πράσινου και κρέμας. Το "Forest Pansy" έχει πλούσια μοβ φύλλα. Η "Φλόγα" έχει διπλά λουλούδια. Το "Convey" είναι μια κλασσική ποικιλία.\nΑν σας αρέσουν οι πεταλούδες, το ανατολικό κοκκινοφύλακας θα τους φέρει στον κήπο σας. Μπορείτε επίσης να το χρησιμοποιήσετε για να προσελκύσετε κολίβρια. Αυτό είναι ένα καλό δέντρο για να φυτέψετε εάν έχετε και μια μαύρη ξύλα καρυδιάς στον κήπο σας επίσης. Μπορεί να ανεχτεί την αλληλοπαθητική φύση του δέντρου και θα ανεχθεί την τοξίνη juglone καλύτερα από πολλά φυτά.\nΗ ανατολική ανακαίνιση δείχνει την καλύτερη ανάπτυξη σε υγρές περιοχές. Δεν του αρέσουν τα βρεγμένα πόδια, ωστόσο, η σωστή αποστράγγιση είναι απαραίτητη.\nΤόσο τα όξινα όσο και τα αλκαλικά εδάφη θα είναι ανεκτά. Μπορεί επίσης να λειτουργήσει αν έχετε έδαφος από πηλό, αλλά σίγουρα θα πρέπει να βεβαιωθείτε ότι αποστραγγίζεται.\nΚόψτε αυτό το θάμνο το χειμώνα πριν ξεκινήσει η άνθηση. Ξεκινήστε όταν είστε νέοι για να δημιουργήσετε μια ισχυρή δομή και να ελέγξετε πολλαπλούς κορμούς εάν επιθυμείτε.\nΌπως και με πολλά είδη Fabaceae, αυτό το δέντρο μπορεί να αξιοποιήσει άζωτο από τον αέρα μέσω μιας διαδικασίας που ονομάζεται σταθεροποίηση του αζώτου. Εκτός εάν τα συμπτώματα και οι δοκιμές δείχνουν διαφορετικά, δεν θα πρέπει να το γονιμοποιήσετε.\nΤο τριαντάφυλλο μπορεί να αναπτύξει τις ακόλουθες ασθένειες:\nΤο Botryosphaeria canker και dieback ( Botryosphaeria dothidea )\nVerticillium wilt ( Verticillium albo-atrum και V. dahliae )\nΤο λουλούδι προσελκύει επίσης αυτά τα παράσιτα:\nΙαπωνικά σκαθάρια ( Popillia japonica )\nΦυλλοβόλο πατάτας ( Empoasca fabae )\nΦύλλο φύλλων Redbud ( Fascista cercerisella )\nΔύο σημαδεμένα δέντρα ( Enchenopa binotata )\nΚαρφιτσαρίστας ( Sphyrapicus varius )\nΜπορείτε να πάρετε μέτρα για να αποτρέψετε αυτά τα παράσιτα από το να φτάσουν στον κήπο σας, όπως εμπόδια για να κρατήσουν μεγάλα και μικρά ζώα έξω και φυσικά εντομοαπωθητικά για να κρατήσουν τα πλάσματα μακριά.\nΤο τριαντάφυλλο μπορεί να απαιτεί προσοχή, αλλά η ομορφιά που προσθέτει στον κήπο σας κάνει αυτό το θάμνο αξίζει τον χρόνο και την προσοχή σας.\nΠροηγούμενο ΆρθροΌλοι για τα δεύτερα γάμους\nΕπόμενο ΆρθροΜη Παραδοσιακοί Γάμοι\nRaghu_Ramaswamy / Getty Images Εάν έχετε δει ποτέ ένα δέντρο που καλύπτεται με πολύ ροζ άνθη (αλλά όχι φύλλα) το χειμώνα, πιθανότατα συναντήσατε τον ανατολικό κοκκοφοίνικα. Είναι ένα από τα πρώτα δέντρα που ανθίζουν κάθε χρόνο. Το είδος τείνει να έχει μικρή διάρκεια ζωής (κατά μέσο όρο έως 20 έτη) εξαιτίας ασθενειών, παρασίτων και άλλων περιβαλλοντικών παραγόντων. Παρά το μειονέκτημα © Copyright 2019


ερωτήσεις για νέο μελισσοκόμο!\nΘέμα: ερωτήσεις για νέο μελισσοκόμο! Σαβ Ιουλ 20, 2013 3:05 pm\nπαιδιά καλησπέρα! είμαι από Αγρίνιο και θέλω να ασχοληθώ μελίσσια εδώ και καιρό αλλά κολλάω σε κάποια πραγματάκια. Να αγοράσω κυψέλες στην αρχή με μελίσσια ή χωρίς? σκέφτομαι για 5 στη αρχή. Δεν έχω μεγάλη βοήθεια από κάπου και δεν ξέρω πολλά πράγματα. Σε περίπτωση που πάρω έτοιμα τι θα πρέπει να κάνω ώστε να μπορέσω να τα αναπτύξω? Αυτά για αρχή και θα δούμε τι θα προκύψει!\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 3:09 pm\nώπα κάτσε γιατί με μπέρδεψες..τι εννοείς να αγοράσεις κυψέλες με μελισσια η χωρίς?Να πάρεις το κουτί σκέτο?και μετά τι?θα κάθεσαι και θα το κοιτάς??Πάρε 5 μελισσάκια για αρχή,κατά την άποψη μου καλά είναι να τα πάρεις την άνοιξη.Μέχρι τότε πάρε και ένα βιβλίο για να μάθεις 5 πράγματα και σιγά-σιγά θα μάθεις να τα χειρίζεσαι.\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 3:14 pm\nναι για τα κουτιά λέω. έχεις κανένα κάλο βιβλίο να μου πεις? απλά σου είπα γι'αυτό γιατί μου είπαν να πάρω τα κουτιά και να τα φτιάξω εγώ, (βάψιμο, κλπ) για να έχω μια πρώτη επαφή και δεν θεωρώ τον συγκεκριμένο τρόπο αποδοτικό.\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 3:18 pm\nΠάρε κυψέλες κενές το φθινόπωρο, διάβασε εδώ μέσα αλλά και στο ίντερνετ γενικότερα για το πως βάφονται και προετοιμάζονται και ξεκίνησε να τις φτιάξεις. Αυτό είναι το πρώτο βήμα. Παράλληλα ξεκίνα από τώρα και διάβασε για τη μελισσοκομία, ψάξε βιβλία, άρθρα και δεν μπορεί, όλο και κάποιος θα ασχολείται με μελίσσια στην περιοχή σου. Πιάστον από κοντά να δεις 2-3 φορές το τι και πως σε μια απλή επιθεώρηση και την άνοιξη με το καλό πάρε παραφυαδούλες και βαλτες στις κυψέλες σου. Μην βιαστείς, θέλει σιγά - σιγά.\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 4:25 pm\nΚυψέλες μπορείς να πάρεις όποτε θέλεις.Τις προετοιμάζεις,τις βάφεις και σε 1 βδομάδα είναι έτοιμες να βάλεις μέσα μέλισσες.Πάρε τώρα ένα βιβλίο,έχει αρκετά καλά όπως του Νικολα΄ί΄δη του Θρασυβούλου κτλ κτλ και ξεκίνα διαβασμα.Την άνοιξη όταν θα έχεις μάθει 5 πράγματα παίρνεις τις μελισσες και ξεκινας.Εγώ δεν βρίσκω το λόγω να πάρεις κυψέλες από τώρα και να τις έχεις έτσι να κάθονται.Την άνοιξη 1-2 εβδομάδες πριν πάρεις μέλισσες,τις ετοιμάζεις και μετά ξεκινάς.\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 5:56 pm\nΚΑΙ ΑΝ ΜΠΟΡΕΙΣ ΚΑΛΑ ΘΑ ΕΙΝΑΙ ΝΑ ΚΑΝΕΙΣ ΚΑΙ ΕΝΑ ΤΕΣΤ ΑΛΛΕΡΓΙΑΣ..\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 6:05 pm\nευχαριστώ παίδες για τις πληροφορίες σας!!!\nΘέμα: Απ: ερωτήσεις για νέο μελισσοκόμο! Σαβ Ιουλ 20, 2013 9:21 pm\nη δικια μου γνωμη,μια και ειμαι και εγω νεος,ειναι να κανεις και σεμιναρια.ψαξε βρες ολο και καπου κοντα σου θα εχεις.\nβοηθανε φιλε μου πολυ,χωρια που θα εχεις πρακτικη εξασκηση με την επιβλεψη καποιου εμπειρου,θα εχεις και την θεωρεια.\nμαζι με βιβλια και το φορουμ που διαβαζεις ολα θα πανε καλα.\nολα τα αλλα τα κανεις το χειμωνα που ερχετε.\nΘέμα: Απ: ερωτήσεις για νέο μελισσοκόμο! Κυρ Ιουλ 21, 2013 10:43 pm\nΘέμα: Απ: ερωτήσεις για νέο μελισσοκόμο! Δευ Ιουλ 22, 2013 9:16 pm\nκι εγω φιλε θα συμφωνισω με τον Μπαμπη . Πηγαινε σε σεμιναρια και παρε ενα βιβλιο . θελει αγαπη, υπομονη , πεισμα και να μην περιμενεις τα τρελα κερδη κτλ . καλη αρχη παντως αμα το αποφασισεις . το φορουμ αυτο θα σε βοηθησει πολυ


Το Ολυμπιακό Κωπηλατοδρόμιο Σχινιά κατασκευάστηκε και φιλοξένησε τα αγωνίσματα της κωπηλασίας και του κανόε σπριντ, στους Ολυμπιακούς Αγώνες 2004 στην Αθήνα και είναι εγκεκριμένο από τη Διεθνή Ομοσπονδία Κωπηλασίας ως προπονητικό κέντρο.\nΤο Ολυμπιακό Κωπηλατοδρόμιο Σχινιά | Drone λήψη Χρήστος Μαλέτσικας\nΗ είσοδος για το κοινό επιτρέπεται πλέον και είναι ελεύθερη για περίπατο - ποδήλατο αλλά για κωπηλασία πρέπει να είσαι αθλητής συλλόγου με άδεια χρήσης των εγκαταστάσεων. Η ομάδα του WLM επισκέφτηκε το κωπηλατοδρόμιο για να δοκιμάσει το άθλημα της κωπηλασίας και οι εντυπώσεις πολλές και δυνατές.\nΣτο Ολυμπιακό Κωπηλατοδρόμιο Σχινιά υπάρχει μόνος ένας σύλλογος που κάνει προπονήσεις και σε μη επαγγελματίες αθλητές, ο ΕΝΟΑ. Ο Ελληνικός Ναυτικός Όμιλος Αιγυπτιωτών ιδρύθηκε στην Αθήνα το 1965 από επαναπατρισθέντες Αιγυπτιώτες Έλληνες. Μας έχει τιμήσει με σπουδαίες διακρίσεις στην κωπηλασία όπως του Ολυμπιονίκη Βασίλειου Πολύμερου που χάρισε στην Ελλάδα το χάλκινο και το αργυρό μετάλλιο το 2004 και 2008 αντίστοιχα.\nΑθλήτριες του ΕΝΟΑ σε αγώνες | Φωτ.: Fb page Ελληνικος Ναυτικος Ομιλος Αιγυπτιωτων - ENOA\nΚωπηλασία | άθληση για μικρούς & μεγάλους\nΗ κωπηλασία είναι από τα μοναδικά αθλήματα που μπορούν να στοχεύσουν ταυτόχρονα στο 85% των μυών του σώματός σου προκειμένου να εκτελέσει την πλήρη κίνηση σωστά.\nΠιο συγκεκριμένα όταν κωπηλατείς πρέπει να ενεργοποιηθούν οι μύες στα πόδια, τα χέρια και την πλάτη. Το αποτέλεσμα είναι να έχεις μια συνολική προπόνηση στο σώμα κάνοντας ταυτόχρονα αερόβια (cardio) άσκηση και άσκηση μυϊκής ενδυνάμωσης αυξάνοντας έτσι την δύναμή σου αλλά και την καρδιαγγειακή σου ικανότητα.\nΗ Μάρα, μέλος της ομάδας WLM στο πρώτο μάθημα κωπηλασίας | Φωτ.: Χρήστος Μαλέτσικας\nΑνεξάρτητα από την ηλικία σου, ένα σχέδιο γυμναστικής που περιλαμβάνει αεροβική άσκηση αποτελεί σημαντικό παράγοντα για την υγεία. Τα οφέλη της τακτικής αερόβιας άσκησης περιλαμβάνουν απώλεια βάρους, αυξημένη αντοχή και ισχυρότερο ανοσοποιητικό σύστημα! Οι ενδορφίνες που απελευθερώνονται ενώ ασκείσαι πόσο μάλλον σε ένα τόσο όμορφο εξωτερικό περιβάλλον όπως το Ολυμπιακό Κωπηλατοδρόμιο Σχινιά, μπορούν επίσης να σε βοηθήσουν να βελτιώσεις τη διάθεσή σου και την ποιότητα του ύπνου σου.\nΠαρακάτω η απεικόνιση των μυών που συμμετέχουν στην κωπηλασία\nΟι τακτικές προπονήσεις μπορούν να σε βοηθήσουν να κάψεις θερμίδες. Για παράδειγμα στην τρίτη μας προπόνηση, στη διάρκεια μίας ώρας κάψαμε 200 θερμίδες, λάβε όμως υπόψη σου ότι ακόμα μαθαίνουμε οπότε οι ρυθμοί μας είναι χαμηλοί... Η κωπηλασία καίει κανονικά κατά μέσο όρο 600 θερμίδες την ώρα! Το πιο σημαντικό βέβαια είναι ότι είναι ήπια γυμναστική όπως μας λέει η προπονήτρια Χρύσα Μπισκιτζή, οπότε δεν έχει τραυματισμούς.\nΟι αθλητές του ΝΑΟΜΑ στο Ολυμπιακό Κωπηλατοδρόμιο Σχινιά | Φωτ.: Χρήστος Μαλέτσικας\nΤέλος είναι και ομαδικό άθλημα, οπότε σε ωθεί να προσπαθείς να βελτιώνεσαι συνεχώς και να αθλείσαι ως μια οντότητα σε απόλυτη ομοιομορφία με το πλήρωμα! Η κοινωνικοποίηση εξάλλου είναι κάτι που μας έχει λείψει πολύ, όπου εδώ μάλιστα είναι απόλυτα ασφαλής αφού οι προπονήσεις γίνονται σε εξωτερικό χώρο.\nΤα μαθήματα | Οι προπονήσεις\nΜαθήματα και προπονήσεις γίνονται κάθε Σαββατοκύριακό στο Σχινιά, όταν επικρατούν οι κατάλληλες καιρικές συνθήκες. Τα πρώτα 4 μαθήματα (15€/1,5ώρα) είναι μαθήματα ατομικά όπου στόχο έχουν την εκμάθηση των βασικών δεξιοτήτων της κωπηλασίας και την εξοικείωση με το άθλημα, τον εξοπλισμό και το περιβάλλον χώρο. Στη συνέχεια ξεκινάνε τα ομαδικά (12€/ώρα) όπου μπαίνεις πλέον σε σκάφος με άλλους αθλούμενους. Προφανώς πρέπει να έχεις μία άνεση με το νερό και να έχεις κάποιες βασικές κολυμβητικές ικανότητες, αν και μέχρι σήμερα κανένας από το WLM δεν έπεσε στο νερό!\nΚατά τη διάρκεια της προπόνησης στο Ολυμπιακό Κωπηλατοδρόμιο Σχινιά | Φωτ.: Χρήστος Μαλέτσικας\nΗ υπεύθυνη προπονήτρια είναι η Ολυμπιονίκης Χρύσα Μπισκιτζή με 4 συμμετοχές σε Ολυμπιακούς (Ατλάντα, Σίδνεϋ, Αθήνα και Πεκίνο) αλλά και παγκόσμια και πανευρωπαϊκή πρωταθλήτρια κωπηλασίας. Με τους βοηθούς προπονητές της Νίκο Μπιστίνα και Παναγιώτη Μπιστίνα επίσης πρωταθλητές στο άθλημα της κωπηλασίας, συνθέτουν μία πολύ όμορφη ομάδα με διάθεση να σου μεταβιβάσουν την αγάπη τους για την κωπηλασία.\nΟι προπονήσεις γίνονται τα Σαββατοκύριακα 9:00-14:00 & έχουν διάρκεια 1,5 ώρα.\nΤο τμήμα απευθύνεται σε όλες τις ηλικίες, ανεξαρτήτου φύλου, και έχει ως στόχο την εκγύμναση των ασκούμενων μέσω της κωπηλασίας. Για να κλείσεις το μάθημα τη μέρα και ώρα που σε εξυπηρετεί μπορείς να επικοινωνήσεις απευθείας με την αρμόδια Χρύσα Μπισκιτζή στο τηλέφωνο 6945580808.\nΤο τοπίο είναι ανεπανάληπτο και εσύ μέρος του! | Φωτ.: Χρήστος Μαλέτσικας\nΤο Ολυμπιακό Κωπηλατοδρόμιο Σχινιά, βρίσκεται στο τέρμα της Λ.Σχινιά στο δήμο Μαραθώνα, δηλαδή δίπλα μας. Έχει άνετο δωρεάν parking ακριβώς έξω από τις εγκαταστάσεις. Φρόντισε να έχεις μαζί σου νερό και καπέλο!\nΑπόλαυσε το βίντεο του Χρήστου Μαλέτσικα που είμαι σίγουρη θα σε πείσει έστω μία φορά να δοκιμάσεις κωπηλασία στο Σχινιά!\nΚαι άλλες φωτογραφίες να χαζέψεις και να ζηλέψεις για να ξεκινήσεις αυτό το ΣΚ! Εμείς σίγουρα θα προτιμήσουμε κωπηλασία στο Σχινιά, παρά μία στατική κωπηλατική σε εργόμετρο - δεν συγκρίνεται!\nΕυχαριστούμε τον εθελοντή μας φωτογράφο Χρήστο Μαλέτσικα για την κάλυψη του ρεπορτάζ\nΣκίτσα: Concept 2


Τον Ισπανό Ραούλ Μπαένα ανακοίνωσε ο Ατρόμητος\nΠέμπτη 5 Σεπτεμβρίου 2019 22:01\nΟι Περιστεριώτες συμφώνησαν για την απόκτηση του Ραούλ Μπαένα που κυκλοφορούσε ελεύθερος παρά το «βαρύ» βιογραφικό του στην Primera Division. Ο Ισπανός χαφ που έχει αγωνιστεί σε Ράγιο Βαγεκάνο (98 συμμετοχές/4 γκολ), Εσπανιόλ (93 συμμετοχές/2 γκολ), Γρανάδα (24/1) και Μέλμπουρν Βίκτορι (24/1) αποτελεί το νέο και τελευταίο «χτύπημα» του Ατρόμητου για την τρέχουσα σεζόν.\nΗ ανακοίνωση: Η ΠΑΕ Ατρόμητος με ιδιαίτερη χαρά υποδέχεται επίσημα το νέο της απόκτημα με ελεύθερη μεταγραφή, Ραούλ Μπαένα(Raul Baena)! Ο Ισπανός αμυντικός μέσος διαθέτει εξαιρετικές ποδοσφαιρικές παραστάσεις στη Λα Λίγκα με την Εσπανιόλ, τη Ράγιο Βαγιεκάνο και τη Γρανάδα έχοντας υπάρξει αρχηγός και αγωνιστεί σε συνολικά 157 παιχνίδια με 5 γκολ και 4 ασίστ στο κορυφαίο πρωτάθλημα της Ισπανίας με τελευταίο πέρασμά του από την Αυστραλία και την Μελβούρνη όπου αγωνίστηκε 19 φορές στο πρωτάθλημα και 3 στο Ασιατικό Τσάμπιονς Λίγκ.\nΜετά την υπογραφή του συμβολαίου του ο Ραούλ Μπαένα προχώρησε στις ακόλουθες δηλώσεις: «Είναι η πρώτη φορά που θα αγωνιστώ στο Ελληνικό πρωτάθλημα αλλά είμαι σίγουρος για την επιλογή μου και πολύ χαρούμενος που βρίσκομαι στον Ατρόμητο. Η ομάδα τα τελευταία χρόνια έχει κάνει μεγάλα βήματα προόδου τόσο στις εγχώριες όσο και στις ευρωπαϊκές διοργανώσεις.\nΕίμαι έτοιμος για τον πρώτο μου αγώνα με την ομάδα και ανυπομονώ να τα δώσω όλα μέσα στον αγωνιστικό χώρο για να πετύχουμε τους φετινούς μας στόχους και να κλείσουμε και πάλι εισιτήριο για τις ευρωπαϊκές διοργανώσεις για τρίτη συνεχόμενη χρονιά». Θα φοράει το νο. 18 στη φανέλα του.


Αγορα Fudion Χωρις Συνταγη | Αγορα Fudion Απο Ελλαδα Φαρμακειο Online\nΑγορα Fudion Απο Ελλαδα Φαρμακειο Online\nΓιατί οι ασθενείς επιλέγουν fudion;\nΕνεργός ρευματοειδής αρθρίτιδα, χρόνια νεανική αρθρίτιδα, συμπτωματική και μη νόσος του Wilson, κυστινουρία, χρόνια ενεργός ηπατίτιδα, πρωτοπαθής χολική, fudion 10gm. Αν η βαθμολογία του μωρού σας είναι υψηλή, το πιθανότερο είναι ότι το μωρό σας, θα προσαρμοστεί άψογα στο. Υπέστη εγκεφαλικό επεισόδιο ενώ οδηγούσε στο Ηράκλειο και το όχημά του ανετράπη Τροχαίο ατύχημα σημειώθηκε λίγο μετά τις 18:30 το απόγευμα κοντά στις, φαρμακείο online estramon. Αυτό προκαλεί περιορισμό του οξυγόνου και των θρεπτικών συστατικών στα όργανα και στους ιστούς του σώματος, καθώς και αποφράξεις στα. Πολλοί άνθρωποι διαθέτουν φυσική ανοσία έναντι της λέπρας και δεν εμφανίζουν, fudion για πώληση online. Το τρυπημένο κρανίο ενός νεαρού άνδρα. Υπάρχουν περίπου 200-500 εκατομμύρια από αυτά στη μέση ποσότητα του σπέρματος που παράγεται κάθε φορά που εκσπερματίζει ένας, γενόσημο fudion. Οι κοιλίες συσπώνται ένα κλάσμα του δευτερολέπτου μετά την σύσπαση των κόλπων. O αυξημένος φόβος ή το άγχος μπροστά σε μια τέτοια αφορμή συχνά οδηγεί αυτόματα στην επιτάχυνση της αναπνοής, gastrotem online αγορα. Σταθερή άρθρωση ρατηρούμε, εδώ, ότι το τμήμα των μη αε ναρτημένων μαζών είναι μεγάλο.\nΜπορώ να πάρω fudion κατά τη διάρκεια της εγκυμοσύνης;\nΣύνθεση για θεραπευτική αγωγή ή έλεγχο φλεγµονώδους ασθένειας ή, fusidic 10gm. Η αλλεργική ρινίτιδα είναι μια πάθηση με δυσάρεστα συμπτώματα που εμφανίζονται όταν το σώμα σας είναι εκτεθειμένο σε ένα συγκεκριμένο αλλεργιογόνο. Θεωρείται η πιο εξελιγμένη και hot επέμβαση αυτή τη στιγμή στην Αμερική και εφαρμόζεται από τον δρ, φαρμακειο mirtawin. Η αιτιοπαθογένεια του πεπτικού έλκους δεν είναι πλήρως. Η αντιμετώπιση των πιο πάνω δυσκολιών, θα ανήκει στην περιοχή, τιμή fudion online. Άνδρας 51 ετών με πολύμορφο γλοιοβλάστωμα στον δεξιό μετωπιαίο λοβό του. Οι ορμόνες του φωτός: Θάλασσα, σεξ, ήλιος και, ralox τιμεσ στα φαρμακεια θεσσαλονικη. Μια εβδομάδα μετά την ανακοίνωση των υποψηφιοτήτων των φετινών βραβείων Όσκαρ ήρθαν και τα βραβεία του Σωματείου Αμερικανών. Πρόκειται για σκούρες κηλίδες στο πρόσωπο, στα μάγουλα, στο μέτωπο, αγορα fudion απο φαρμακειο χωρισ συνταγη. Από την άλλη, ο προσδιορισμός του ειδικού βάρους.\nΠού μπορώ να αγοράσω ένα fudion tablet;\nΕπί του παρόντος δεν υπάρχουν αντιιικά φάρμακα για την αντιμετώπιση της νόσου, Fudion (fusidic) 10gm. Η μάσκα προσφέρεται για αναερόβια προπόνηση δημιουργώντας συνθήκες. Η άπνοια κατά τη διάρκεια του ύπνου οφείλεται σε κεντρική αλλά όχι, χάπια fudion greece. Στην εποχιακή αντισύλληψη χρησιμοποιούνται τέσσερα κουτιά. Μίνι Εξολοθρευτής Κουνουπιών Εντόμων Νέας Γενιάς με Αναρρόφηση, φαρμακείο ransana greece. Δερματική πάθηση του δέρματος των πελμάτων. Nature's Plus - Fat Busters, 60tabs, fudion τιμή φαρμακειου. Κατεβάστε δωρεάν φωτογραφίες για Wilder Kaiser, Stripsenjochhaus από τη βιβλιοθήκη Pixabay που περιλαμβάνει περισσότερες από 960.000 φωτογραφίες. Οφείλεται σε μια ουσία του σώματος που καλείται χολερυθρίνη, η οποία κυκλοφορεί στο αίμα και αποβάλλεται από το συκώτι, rotazona φαρμακειου. Για έλεγχο επαναλαμβανόμενων προσυγκοπτικών επεισοδίων ή ζάλης.\nΤι θα συμβεί αν υπερβολική δόση fudion;\nΘεραπεία χρειάζεται να δοθεί σε λίγες επιλεγμένες καταστάσεις, fudion fusidic. Mετατόπιση του βηματοδότη από το φλεβόκομβο σε άλλα σημεία της καρδιάς. Καρωτιδική ενδαρτηρεκτομή: Σε πολλές περιπτώσεις, ένα άτομο μπορεί να υποφέρει ένα παροδικό ισχαιμικό επεισόδιο ή εγκεφαλικό επεισόδιο που προκαλείται, synovular greece. Ξύλινο καφάσι φυσικό 3 φιαλών με ερυθρά. Την είχαν πάει 3 φορές στο νοσοκομείο με διαβητικό κώμα, πάντα, σύγκριση τιμών fudion online. Ανεπίπλεκτη ουρηθρίτις και άλλες λοιμώξεις από Neisseria gonorrhoeae. Η κοπέλα που βλέπετε στην φωτογραφία είναι η 21χρονη Connie Inglis από το Leeds της Αγγλίας, fudion για παραγγελία online. Η θεραπεία με θυροξίνη επαναφέρει την φυσιολογική ισορροπία, εξισορροπεί τις ορμόνες, βοηθά στην ομαλοποίηση του κύκλου και αυξάνει την. Δημιουργείται μεταξύ της σκληράς και της αραχνοειδούς μήνιγγας που πειβάλλει τον εγκέφαλο, fudion φαρμακειο τιμη. Η συγγενής σκολίωση είναι η παραμόρφωση της σπονδυλικής στήλης η οποία.\nFudion: Σημαντικές πληροφορίες\nΔοσολογία σε ασθενείς με νεφρική ανεπάρκεια Η νεφρική ανεπάρκεια δεν, 10gm fudion. Στο σοβαρή άκρο του φάσματος βρίσκεται το συνδυασμό της αορτικής και της μιτροειδούς ατρησία, όταν η αριστερή κοιλία μπορεί να είναι κοντά σε ανύπαρκτη. Επειδή όμως, κάλυψε μια πολυπληθή κατηγορία καταναλωτών, fudion προσφορα. Στρατακης:Ο γιατρος από την Κρητη που ανακαλυψε το γονιδιο του. Τα παθήματα για τους δύο γιατρούς δεν είναι σίγουρο ότι έγιναν μαθήματα, αγορά fudion online. Οι περισσότερες θέλησαν να αλλάξουν τη μύτη τους, αφού θεώρησαν ότι τις αδικεί και τις κάνει να δείχνουν λιγότερο όμορφες. Οι μυϊκές ίνες κατηγοριοποιήθηκαν όσον αφορά τρία χαρακτηριστικά τους: το χρώμα, την περιεκτικότητά τους σε μιτοχόνδρια, και την ταχύτητα συστολής τους, theomol χάπια online. Κατηγορία: Πουά-Ριγέ-Καρό Tags: 100% πολυεστερ, 140cm φαρδος, ελαστικό, κάλυμμα. Η δαπάνη ενέργειας χρησιμοποιείται για να περιγράψει το ποσό της, fudion χωρίς συνταγή online. Η κλασική κυτταρογενετική ανάλυση συνεχίζει να αποτελεί μία από τις.\nΜπορείτε να αγοράσετε Fudion (fusidic) 10gm σε μία από τις ακόλουθες πόλεις:


2003: Έσβησε νωρίς το ευρωπαϊκό όνειρο - www.aris.re\n2003: Έσβησε νωρίς το ευρωπαϊκό όνειρο\nΟ Άρης δεν έκανε το θαύμα, αλλά απέφυγε την ήττα.\nΙσοπαλία 1-1 με την Περούτζια στην κατακίτρινη Τούμπα\nΑΡΗΣ-Περούτζια 1-1, επαναληπτικός(2-0)\nΤο γκολ των Ιταλών στο 28΄έσβησε τις οποιεσδήποτε ελπίδες είχε η ομάδα μας για πρόκριση στον επόμενο γύρο.\nΤο 2-0 του πρώτου αγώνα ήταν ένα δύσκολο σκορ για τις δυνατότητες του φετινού Άρη.\nΓράφει ✍ ο ΑΘΑΝΑΣΙΟΣ ΧΑΤΖΑΗΑΘΑΝΑΣΙΟΥ\nΤο θετικό είναι ότι έστω και για το γόητρο αλλά και για το ιστορικό αήττητο η ομάδα μας δεν έχασε,ισοφαρίζοντας λίγο πριν τη λήξη του αγώνα.\nΠαρασυρόμενος από τους χιλιάδες Αρειανούς που πλημμύρισαν την Τούμπα,ο Άρης έπαιξε από την αρχή με ενθουσιασμό,κυνηγώντας το γρήγορο γκολ,αγνοώντας όμως ότι ένα ιταλικό γκολ θα «τελείωνε» το παιχνίδι.\nΗ Περούτζια εκμεταλλεύτηκε άριστα αυτό το γεγονός και άνοιξε το σκορ.Ο Ζε Μαρία έβγαλε σέντρα από αριστερά,ο Βρύζας έστρωσε με το στήθος τη μπάλα στον Μαρτζιότα,που ανενόχλητος κεραυνοβόλησε τον Γκίτκο.\nΛίγα λεπτά νωρίτερα στο 13΄,αν άνοιγε το σκορ ο Άρης,θα μιλούσαμε για ένα άλλο παιχνίδι.Ο Κυζερίδης από το ύψος του πέναλτι,έπιασε ένα γυριστό σουτ,αστοχώντας κατά το ελάχιστο…\nΣτο 20΄οι Ιταλοί είχαν προειδοποιήσει, όταν ο Τεντέσκο,μόνος στο άδειο τέρμα καθυστέρησε,με τον Κατσιαρό να τον προλαβαίνει και να διώχνει σωτήρια.\nΟι παίκτες μας επηρεάστηκαν πολύ από το προβάδισμα των Ιταλών.Συνέπεια αυτού ήταν να αρχίσουν τα λάθη που έδωσαν την ευκαιρία στον αντίπαλο να απειλήσει ξανά.\nΣτο 38΄μια κεφαλιά του Μαρτζιότα έφυγε άουτ,πάνω από τα δοκάρια του Άρεως.\nΗ επανάληψη έμοιαζε να έχει τυπικό χαρακτήρα.\nΣτο 50΄ο Βρύζας από καλή θέση αστόχησε χαρακτηριστικά.\nΣτο 65΄ένα μακρινό βολέ από τον Φραντζέσκο,δεν ανησύχησε τον πορτιέρο των Ιταλών.\nΣτο 76΄ένα καλό φάουλ πάλι από τον Φραντζέσκο έφυγε άουτ.\nΤο παιχνίδι θα έληγε με νικήτρια την Περούτζια.Στην τελευταία όμως φάση ο Παπαδόπουλος με ένα διαγώνιο σουτ-φάουλ στη δεξιά γωνία του τερματοφύλακα, θα ισοφαρίσει για την ομάδα μας.Το γκολ πανηγυρίστηκε και έδωσε χαρά και στον κόσμο,αφού η ομάδα,έστω και στο τέλος,απέφυγε την ήττα.\nΟ Άρης δεν κατάφερε να παλέψει την πρόκριση.Το σκορ το πρώτου αγώνα δεν άφηνε βέβαια και πολλές ελπίδες για την ομάδα μας,σε μια δύσκολη περίοδο και με πολλά προβλήματα για το σύλλογο.\nΟ Νίκος Κυζερίδης ήταν ο καλύτερος παίκτης που έτρεξε παντού,τα έδωσε όλα και είναι σίγουρα αυτός που θα έκανε μεγαλύτερη εντύπωση στον Ιταλό προπονητή.Από κει και πέρα θετικός ήταν ο Σελάντερ στα χαφ, που έδωσε πολλές μάχες.Ο Φραντζέσκος είναι μεν έμπειρος,αλλά με κακή φυσική κατάσταση.Αρκετά λάθη έγιναν από τους αμυντικούς της ομάδας μας.\nΗ Περούτζια,τυπική ιταλική ομάδα,με δυνατή άμυνα,πίεση παντού και έτοιμη να χτυπήσει στην επίθεση,αυτό δηλαδή που ξέρουν να κάνουν καλά,χρόνια τώρα,οι ιταλικές ομάδες.\nΠολύ καλή η διαιτησία του Ελβετού Φιλίπ Λεμπά.\nΑπό το κανάλι yellow power, youtube παρακολουθείστε ολόκληρη την αναμέτρηση\nΑΡΗΣ: Γκίτκος, Κατσιαρός, Διγκόζης, Κολτσίδας, Παπαδόπουλος, Πασσαλής(82΄Θεοδωρίδης), Σελάντερ, Κούσας(67΄Αμπελάς), Κυζερίδης, Φραντζέσκος(81΄ Α. Παπαδόπουλος), Λαζανάς.\nΠερούτζια: Ταρντιόλι, Ντι Λορέτο, Ντιαμουντέν, Ινιόφο, Ομπόντο, Τεντόσκο, Ζε Μαρία(74΄Γκάτι), Γκρόσο (84΄Λουμπούτης), Φουζάνι, Μαρτζιότα(68΄Μπερετόνι), Βρύζας.\nΜεγαλειώδης και ανεπανάληπτη ήταν η παρουσία του κόσμου στις κερκίδες του γηπέδου του μεγάλου «εχθρού»,στην Τούμπα.\nΕντυπωσιακή η στήριξη του κόσμου στην ομάδα μας που περνάει μια δύσκολη περίοδος σε διοικητικό και οικονομικό επίπεδο.\nΣε όλη την πόλη,στο κέντρο αλλά και περιφερειακά,σε συνδέσμους και στέκια,οι φίλοι του Άρη μαζεύονταν και οργανώνονταν για το ματς.\nΚόκκινο πανί,όπως είναι φυσικό ήταν ο Βρύζας που αποδοκιμάστηκε έντονα από τον κόσμο.\nΈνταση και επεισόδιο δημιουργήθηκε κατά την άφιξη της αποστολής της Περούτζια στο αεροδρόμιο «Μακεδονία» της Θεσσαλονίκης.Τρεις φίλοι του ΠΑΟΚ,φορώντας φανέλες της ομάδας τους περίμεναν την ιταλική αποστολή για να…υποδεχτούν τον Βρύζα.\nΔημιουργήθηκε ένταση με ανθρώπους και φίλους του Άρη και τελικά οι οπαδοί του ΠΑΟΚ αποχώρησαν χωρίς να δώσουν…λουλούδια στον Βρύζα.\nΤην ώρα που γινόταν το συμβάν έκανε δηλώσεις σε κανάλι της τηλεόρασης ο Λουμπούτης,ο πρώην άσσος του Άρεως και νυν της Περούτζια.Ο ποδοσφαιριστής σταμάτησε τις δηλώσεις και στράφηκε προς το συμβάν.\nΝτυμένοι στα κίτρινα,με σημαίες,κασκόλ,τύμπανα και χαρτάκια,με όλα τα όπλα έτοιμα για αυτό το ευρωπαϊκό ραντεβού του Άρεως.\nΑπό νωρίς το απόγευμα άρχισαν να συρρέουν στην Τούμπα που βάφτηκε κίτρινη…\nΜεγάλη ήταν η παρουσία Αρειανών από την επαρχία που κατέφθασαν με λεωφορεία και ιδιωτικά αυτοκίνητα.\nΠάνω από 20.000 φίλοι του Άρη ήταν στο ματς,ενώ στο γήπεδο βρέθηκαν και περίπου 150 Ιταλοί φίλοι της Περούτζια στη θύρα 4 του σταδίου.


Μηχανή Κοπής IGBT CUT-50 LCD PLASMA POWERMAT PM-PP-50L - 123go.gr\nΌλα τα προϊόντα»Οικιακός Εξοπλισμός»Είδη Κήπου - Εργαλεία»Ηλεκτροκολλήσεις»Μηχανή Κοπής IGBT CUT-50 LCD PLASMA POWERMAT PM-PP-50L\n469,95 € 283,95 €\nαπό 47.33€ /μήνα σε 6 άτοκες δόσεις\nΚατανάλωση ισχύος: έως 6.5kVA\nΒάθος κοπής: 15 mm\nΠοιοτικό βάθος κοπής: 10 mm\nΠεδίο τιμών ρεύματος κοπής: 20 – 50Α\nΕύρος τάσης λειτουργίας: 88-100V\nΜηχανή Κοπής IGBT CUT-50 LCD PLASMA POWERMAT PM-PP-50L ποσότητα\nΚερδίζεις 1420 πόντους\nΚωδικός προϊόντος: PM-PP-50L Κατηγορίες: Είδη Κήπου - Εργαλεία, Ηλεκτροκολλήσεις, Οικιακός Εξοπλισμός\nΗ μηχανή κοπής, από την εταιρία POWERMAT, επιτρέπει την κοπή ηλεκτρικών αγώγιμων υλικών, όπως μη κεκραμένων, κράματος, πολύτιμου χάλυβα, αλουμινίου, χαλκού, νικελίου ή χυτοσιδήρου. Διαθέτει την τεχνολογία IGBT, η οποία παρέχει την υψηλότερη απόδοση. Το ρεύμα κοπής είναι πολύ σταθερό, γεγονός που εγγυάται υψηλή ποιότητα κοπής. Επιτρέπει κοπή με ρεύμα έως 50A, σε κύκλο λειτουργίας 60%, που επιτρέπει την κοπή υλικών έως 12 mm.\nΡεύμα κοπής με κύκλο λειτουργίας 100%: 39Α


Χαρίζεται χουρχουριστό μαύρο αγοράκι\nαπό rourou Κυρ Σεπ 11, 2016 9:55 pm\nΔιατηρώντας το έθιμο των πρώτων βροχών έτσι κι οι φετινές φέραν στο δρόμο μου ένα γατούνι. Έξω από τη δουλειά μου αυτή τη φορά, τη μέρα που άρχισε να βρέχει άκουσα νιαουριστό κλάμα και βρήκα στο πίσω χωράφι μέσα στους θάμνους τον νεαρό, ο οποίος ανασηκώθηκε για να τον πιάσω κι όλας. Σύμφωνα με την κτηνίατρο είναι 2 μηνών και κάτι υγιής αν εξαιρέσουμε 2 γρατζουνιές που είχε και που έχουν επουλωθεί και περιμένουμε να μεγαλώσει το τρίχωμα εκεί. Φαίνεται να είναι γατάκι που μεγάλωσε σε σπίτι, εντελώς φιλικό και ανθρωποκεντρικό. Αποπαρασιτώθηκε εσωτερικά και εξωτερικά και το φιλοξενώ μαζί με τα δικά μου μέχρι να βρει σπιτάκι.\nΕίναι πολύ γουργουριστός, χαδιάρης και ήσυχος. Με λαμπερό μαύρο τρίχωμα φαίνεται ότι θα γίνει πανέμορφος γατούλης. Οι φωτογραφίες δεν είναι ότι καλύτερο... Βρίσκεται στην Πάτρα και θα προσπαθήσω να τον μεταφέρω αν βρεθεί ανάδοχος γονιός\nΑπ: Χαρίζεται χουρχουριστό μαύρο αγοράκι\nαπό Gatoplikti Τρι Σεπ 13, 2016 11:19 am\nΤι μου θυμιζει τι μου θυμιζει αυτο το πλασματούνι ?\nKαλη τυχη στο γλυκούλι !!\nαπό rourou Τρι Σεπ 13, 2016 11:29 am\nΈχεις τόσο δίκιο. Μοιάζουν! Να τον λέμε NIGHT FURY? Το «Οργής της Νύχτας» είναι κάπως :p\nKι είναι τόσο καλούλης! Τόσο χαδιάρης! Αν δεν είχα είδη τρία σε ένα διαμέρισμα θα τον κρατούσα. Αλλά είμαστε πολλοί. Δυστυχώς δεν έχουν πέρασει τα μαύρα γατούνια στο κοινό όμως\nαπό Gatoplikti Τρι Σεπ 13, 2016 11:52 am\nΥπομονη ποτε δεν θέρεις πως θα εξελιχθούν τα πράγματα. Υπαρχει αυτη η νοοτροπια ομως αυτο έχει διαψευστει αρκετες φορες !!\nαπό Lina Τρι Σεπ 13, 2016 2:07 pm\nΘα το ξαναπώ!!!!\nΑπίστευτα τρυφερά, πανέξυπνα πλάσματα τα μαυράκια.\nΒάλε και σε άλλα site αγγελία,τον τελευταίο καιρό δούλεψε λίγο περισσότερο η Χρυσή Ευκαιρία. Έτυχε...\nαπό rourou Τρι Σεπ 13, 2016 2:10 pm\nΗ Χρυσή Ευκαιρία; Αυτό με τις αγγελίες;\nΤον έχω στο facebook σε 2 φιλοζωικά γκρουπς της Πάτρας μέχρι τώρα και στου γατόσπιτου.\nαπό Gatoplikti Τρι Σεπ 13, 2016 2:17 pm\nΝα τραβήξεις και αλλες φωτογραφιες !!\nαπό Lina Τρι Σεπ 13, 2016 2:55 pm\nrourou έγραψε: Η Χρυσή Ευκαιρία; Αυτό με τις αγγελίες;\nπολλές πολλές φωτογραφίες και αισιοδοξία ότι θα βρει τον άνθρωπό του\n» Χαρίζεται ο Σμόκυ,ένα μικρό καπνιστό αγοράκι Υιοθετήθηκε!!!\n» Χαριζεται το μαυρο Σαμιαμιδακι\n» Χαριζεται ο Πιου,το μαυρο πιστολι!!


O Deliveras έγινε «Γρεβενιώτης» « Κρήτη: Απόφαση-καταπέλτης για χήρα που έπαιρνε παράνομα επιδόματα για 7 χρόνια!\nΤα σενάρια για το «διαζύγιο» της Ρεάλ Μαδρίτης και του Ζοσέ Μουρίνιο επιβεβαιώθηκαν πλήρως στην συνέντευξη Τύπου που παραχώρησε ο Φλορεντίνο Πέρεθ.\nΟ Μουρίνιο αποχωρεί από το «Σαντιάγο Μπερναμπέου» έχοντας κατακτήσει 1 Πρωτάθλημα Ισπανίας (2012), 1 Κύπελλο Ισπανίας (2011) και ένα ισπανικό Σούπερ Καπ (2012) ενώ με αυτόν στον τιμόνι η Ρεάλ πήρε τη νίκη στο 72% των παιχνιδιών που έδωσε αυτή την τριετία σε όλες τις διοργανώσεις (127 νίκες σε 176 ματς).\nΠλέον, ο «Μου» γίνεται αυτόματα το απόλυτο φαβορί για να αναλάβει την τεχνική ηγεσία της Τσέλσι και να επιστρέψει στους «μπλε» σχεδόν έξι χρόνια μετά την αποχώρησή του, ενώ σύμφωνα με το ρεπορτάζ των ισπανικών ΜΜΕ ο Κάρλο Αντσελότι είναι ο επικρατέστερος για να τον διαδεχτεί στους «μερένγκες».\n«Δεν έχουμε υπογράψει κανένα προσύμφωνο και με κανέναν. Πριν λίγες ημέρες είχα επικοινωνία με την Παρί Σεν Ζερμέν, όμως μου έκαναν σαφές πως ο Κάρλος Αντσελότι δεν είναι διάθεσιμος. Αν ο Αντσελότι λύσει το συμβόλαιό του με την Παρί θα συζητήσουμε μαζί του. Αλλιώς όχι. Σεβόμαστε πολύ τις άλλες ομάδες και τα συμβόλαια», ήταν τα λόγια του Φλορεντίνο Πέρεθ στη συνέντευξη Τύπου αναφορικά με το ενδεχόμενο να φύγει από την Παρί Σεν Ζερμέν ο Ιταλός τεχνικός και να μετακομίσει στη Ρεάλ.\n«Ο Μουρίνιο δεν απολύθηκε, λύθηκε το συμβόλαιό του κοινή συναινέσει. Αυτή ήταν η σωστή στιγμή για να χωρίσουν οι δρόμοι μας. Θα φύγει στις 2 Ιουνίου», τόνισε χαρακτηριστικά ο Πέρεθ, και συμπλήρωσε: «Με τον Μουρίνιο κάναμε βήματα εμπρός. Μην ξεχνάτε ότι πριν από αυτόν αποκλειόμασταν συνέχεια από τους 16 του Champions League. Είμαστε σε καλύτερο επίπεδο από ότι τέσσερα χρόνια πριν, όμως η φετινή μας πορεία δεν ήταν αρκετή για μία ομάδα όπως η Ρεάλ Μαδρίτης. Το να φτάνουμε σε έναν ημιτελικό CL δεν είναι αρκετό, αυτός είναι ο πιο απαιτητικός σύλλογος. Δεν ειναι πάντως αλήθεια ότι δημιουργήθηκε πρόβλημα στα αποδυτήρια με τον τεχνικό. Θέλουμε να τον ευχαριστήσουμε για τη δουλειά του μαζί μας αλλά νομίζουμε πως μετά από 3 χρόνια ήταν καιρός να αποχωρήσει. Είχα μία ειλικρινή συζήτηση μαζί του και αναλύσαμε πολλά πράγματα… Δεν έχουμε κανένα προσύμφωνο με κάποιον πιθανό υποψήφιο. Είναι κάτι που θα το κανονίσουμε στο άμεσο μέλλον».


Μυθοσοφία – Αποκωδικοποιώντας τα Σύμβολα της Αρχέγονης Γνώσης | εκδόσεις δαιδάλεος\nΑρχική σελίδα / Shop / Όλα τα βιβλία / Νους / Φιλοσοφία / Μυθοσοφία – Αποκωδικοποιώντας τα Σύμβολα της Αρχέγονης Γνώσης\nΔιηγήσεις και λογοτεχνικά δοκίμια, με αφορμή τη Μυθολογία.\nΜια προβολή ή παραβολή της Μυθολογίας στις φυσικές και ιστορικές διαστάσεις, με εικόνες που συμπληρώνουν την αισθητική κατανόηση και βοηθούν τη φιλοσοφική προσέγγιση. Μία αναφορά στα αρχέγονα στοιχεία των Μύθων, με ερμηνευτικές εκδοχές και συγκριτικούς συσχετισμούς στα κοινά ιδεολογικά χαρακτηριστικά των πολιτισμών του Αιγαίου, της Μεσογείου και της εγγύτερης Ανατολής.\nΟ Μύθος, θεματοφύλακας της αλήθειας, είναι η αυθεντική πληροφορία, η ευρύτερη και απέραντη πηγή σοφίας, η αέναη τροφός του επιστητού, η ανεξάντλητη δεξαμενή του υπερβατικού. Η Μυθολογία είναι η πρώτη ύλη που συνέστησε τη φιλοσοφία και την ποίηση. Είναι η οντολογική κοίτη στην οποία ο άνθρωπος διοχέτευσε τη ροή των βιωμάτων και των στοχασμών του, είναι η πρωτόγονη μορφή μετάδοσης πληροφοριών και μηνυμάτων. Τα σύμβολα και οι παραβολές, ανεξίτηλα μηνύματα, έγιναν τα θωρακισμένα οχήματα που μετέφεραν τους κανόνες της φύσης και της ζωής, μέσα από τις εγγενείς αδυναμίες του πρωτόγονου όντος. Θεοί, ημίθεοι και ήρωες συνέβαλαν στην κατανόηση της φύσης, στην οργάνωση των πρώιμων κοινωνιών και στην αντιμετώπιση των μεταφυσικών φόβων, της υπαρξιακής αγωνίας και του συμβιβασμού του ανθρώπου με τη ζωή και τον θάνατο.\nΜυθοσοφία είναι η αναζήτηση και η μετάδοση της σοφίας των μύθων, μέσα από μυστικούς κώδικες, που ταξιδεύουν στον χωροχρόνο και διαμορφώνουν τη διανόηση και τα ήθη της ανθρωπότητας.\nΜυθοσοφία - Αποκωδικοποιώντας τα Σύμβολα της Αρχέγονης Γνώσης ποσότητα\nΟ Ανδρέας Παπαματθαίου κατάγεται από τη Λάρισα, σπούδασε Μαθηματικά στο Πανεπιστήμιο της Αθήνας και Μηχανολόγος – Ηλεκτρολόγος στο ΕΜΠ. Υπήρξε μέλος της Ελληνικής Μαθηματικής Εταιρείας. Υπηρέτησε τη στρατιωτική του θητεία ως ανθυπολοχαγός Πυροβολικού.\nΕπαγγελματικά ασχολήθηκε ως μηχανικός στον τομέα της βιομηχανίας και της ενέργειας. Διηύθυνε μεγάλες ελληνικές βιομηχανίες, συνεργάστηκε με εξειδικευμένα τεχνολογικά κέντρα και υλοποίησε σημαντικά βιομηχανικά και ενεργειακά έργα δημοσίων και ιδιωτικών φορέων, στο πλαίσιο αναπτυξιακών ευρωπαϊκών προγραμμάτων. Μελέτησε και εγκατέστησε την τηλεθέρμανση της Μεγαλόπολης από ενεργειακά απόβλητα της ΔΕΗ και βιομάζα.\nΊδρυσε δύο εταιρείες συμβούλων μηχανικών τεχνικών έργων και μια επιχείρηση προμηθειών μηχανολογικού βιομηχανικού εξοπλισμού.\nΔιετέλεσε μέλος και εμπειρογνώμων του Τεχνικού Επιμελητηρίου Ελλάδας, με εντολή του οποίου έχει συγγράψει έναν οδηγό για την «Εξοικονόμηση Ενέργειας και Συμπαραγωγή στη Βιομηχανία».\nΩς μέλος του ελληνικού Ρόταρυ έχει συμβάλει στην ανέγερση του 2ου Παιδικού Σταθμού Αχαρνών μετά τους σεισμούς του 1999 και του Δημοτικού Ιατρείου Ασέας μετά τις πυρκαγιές του 2007 στην Πελοπόννησο. Ως πρόεδρος του Ρ.Ο.Π. έχει στηρίξει την εκμάθηση της ελληνικής γλώσσας στις παρευξείνιες χώρες, καθώς και υποτροφίες νέων Ελλήνων επιστημόνων στο εξωτερικό.\nΕίναι ιδρυτικό μέλος της «Εταιρείας Μελέτης Αρχαίας Ελληνικής Μυθολογίας».\nΣήμερα είναι συνταξιούχος και ασχολείται συστηματικά με την αρχαιοελληνική γραμματεία, τη φιλοσοφία και μυθολογία, με αντίστοιχη συγγραφική δράση.\nΔιαμένει στους Θρακομακεδόνες με τη σύζυγό του Παλμύρα, ισόβια σύντροφο και συνεργάτιδα, με την οποία έχει δύο παιδιά και τέσσερα εγγόνια.\nΔώστε πρώτος μία αξιολόγηση “Μυθοσοφία – Αποκωδικοποιώντας τα Σύμβολα της Αρχέγονης Γνώσης” Ακύρωση απάντησης


My-Orl | ΩΡΛ Βάρη Παναγάκου Ολυμπία | Ακουόγραμμα / Τυμπανόγραμμα\nΑρχική Blog Ακουόγραμμα - Τυμπανόγραμμα\nΈνα ακουόγραμμα είναι ένα γράφημα που δείχνει τους πιο ήπιους ήχους που μπορεί κάποιος να ακούσει σε διαφορετικές διαδρομές ή συχνότητες. Όσο πιο κοντά βρίσκονται τα σημάδια στην κορυφή του γραφήματος, τόσο πιο ήπιoi είναι οι ήχοι που μπορεί να ακούσει ο άνθρωπος. Όταν τα αποτελέσματα του ασθενούς "πέφτουν" στο ακουογράφημα, υποδεικνύουν τους διαφορετικούς βαθμούς απώλειας ακοής.\nΈνα "Ο" χρησιμοποιείται συχνά για να αντιπροσωπεύει τις απαντήσεις για το δεξί αυτί και ένα "Χ" χρησιμοποιείται για να αντιπροσωπεύει τις απαντήσεις για το αριστερό αυτί. Ένα κλειδί στο ακουογράφημα, παρόμοιο με αυτό που βρίσκεται σε ένα χάρτη, προσδιορίζει τι σημαίνουν τα διαφορετικά σύμβολα. Οι θέσεις που εμφανίζονται στο ακουστικό είναι οι πιο σημαντικές για την ακοή και την κατανόηση της συνομιλίας. Κάθε ήχος που ακούμε όταν κάποιος μιλάει έχει διαφορετικό βήμα και ένταση. Για παράδειγμα, ο ήχος "s" έχει υψηλή κλίση και ησυχία. Ο ήχος "o" είναι χαμηλός και πιο δυνατός.\nΠώς το Ακουόγραμμα μετρά την ακοή;\nΚατά τη διάρκεια μιας δοκιμασίας ακρόασης, οι ήχοι παρουσιάζονται με διάφορους τρόπους. Όταν δοκιμάζονται με ακουστικά ή μεγάφωνα, οι ήχοι εισέρχονται στο κανάλι του αυτιού για να φτάσουν στο εσωτερικό αυτί. Αυτό είναι γνωστό ως έλεγχος αγωγιμότητας αέρα. Ο έλεγχος της αγωγιμότητας του αέρα εξετάζει τον τρόπο με τον οποίο το σύνολο του ακουστικού συστήματος ανταποκρίνεται στον ήχο.\nΑν οι δοκιμές αγωγής αέρος δείχνουν απώλεια ακοής, χρησιμοποιείται δοκιμή αγωγιμότητας οστού. Μια συσκευή που ονομάζεται δονητής οστών τοποθετείται πίσω από το αυτί για να στέλνει ήχους απευθείας στο εσωτερικό αυτί. Οι ήχοι στέλνονται μέσω των οστών του κεφαλιού και δεν περνούν μέσα από το τύμπανο ή το μέσο αυτί. Όταν σταματάει να μετακινείται ο ήχος από το τύμπανο και το μεσαίο αυτί, τα επίπεδα ακοής των αγωγών οστού θα είναι καλύτερα από τα επίπεδα αγωγιμότητας του αέρα. Αυτό σημαίνει ότι υπάρχει μια αγώγιμη απώλεια ακοής.\nΌταν ο ήχος κινείται κανονικά μέσα από το εξωτερικό και μεσαίο αυτί, αλλά το εσωτερικό αυτί δεν λειτουργεί κανονικά, τόσο τα επίπεδα ακοής όσο και η ακοή της αγωγής αέρα θα είναι τα ίδια. Τότε υπάρχει αισθητηριακή απώλεια ακοής.\nΈνα τυμπανόγραμμα είναι μια γραφική αναπαράσταση της σχέσης μεταξύ της πίεσης του αέρα στο κανάλι του αυτιού και της κίνησης του τυμπάνου ή της τυμπανικής μεμβράνης και των μικροσκοπικών οστών στον κεντρικό χώρο του αυτιού. Όταν το τύμπανο διαταραχθεί από έναν ήχο, μέρος του ήχου απορροφάται και αποστέλλεται μέσω του μέσου ωτός, ενώ το άλλο μέρος του ήχου αντανακλάται. Οι πληροφορίες που προέρχονται από την τύμπανομετρία παρέχουν πρόσθετες πληροφορίες σχετικά με τη λειτουργία του μέσου ωτός, ιδιαίτερα τη λειτουργία του Ευσταχιακού σωλήνα.\nΠώς γίνεται η τυμπανομετρία\nΚατ 'αρχάς, ο κλινικός ιατρός θα προβεί σε οπτική επιθεώρηση του αυτιού σας χρησιμοποιώντας ένα πεδίο φωτός (ωτοσκόπιο) τοποθετημένο στο αυτί. Στη συνέχεια, ένας καθετήρας με εύκαμπτο άκρο από καουτσούκ θα τοποθετηθεί στο αυτί σας. Ο αισθητήρας θα προκαλέσει την αλλαγή της πίεσης του αέρα στο κανάλι του αυτιού σας, καθώς ακούτε μερικούς χαμηλών τόνων ήχους. Το συναίσθημα μπορεί να είναι παρόμοιο με τις αλλαγές πίεσης που γίνονται αισθητές κατά τη διάρκεια της απογείωσης και της προσγείωσης όταν βρίσκεστε σε αεροπλάνο. Ενώ η πίεση αλλάζει, θα ληφθούν και θα καταγραφούν οι μετρήσεις της κίνησης του τυμπάνου σας.\nΣτα παιδιά, η τυμπανομετρία τυπικά εκτελείται για να τεκμηριώνει ή να αποκλείει την παρουσία υγρού στο μέσο αυτί, τη μόλυνση μεσαίου ωτός, την οπή στο τύμπανο του αυτιού (διάτρηση) ή τη δυσλειτουργία του ευσταχιακού σωλήνα. Ακόμα και αν ένα κάποιος έχει κανονική ακοή, το τυμπανόγραμμα μπορεί να παράσχει περισσότερες πληροφορίες σχετικά με τις ανησυχίες υγρού ή μέσου ωτός. Το τυμπανόγραμμα είναι ένα σημαντικό τεστ για ενήλικες και παιδιά που ζητούν ιατρική γνωμάτευση για ακουστικά βοηθήματα. Η παρουσία υγρού πίσω από το τύμπανο είναι η πιο συνηθισμένη αιτία ενός μη φυσιολογικού τυμπανoγράμματος. Το υγρό στο χώρο του μέσου ωτός εμποδίζει το τύμπανο να κινείται και να μεταδίδει σωστά τον ήχο και αυτή η κατάσταση είναι σχεδόν πάντα προσωρινή και ιατρικά θεραπευτική. Εάν έχετε υγρό στο αυτί σας, μπορεί να μην χρειάζεστε βοηθήματα ακοής για να διορθώσετε την απώλεια της ακοής σας, αλλά θα πρέπει να συμβουλευτείτε τον γιατρό σας για να καθορίσετε την καλύτερη δυνατή θεραπεία.


Εγκώμια σε μιά ψευτοαγάπη ψάλλει ο Αμερικής Ελπιδοφόρος | Κατάνυξη\nΕγκώμια σε μιά ψευτοαγάπη ψάλλει ο Αμερικής Ελπιδοφόρος\n…το μόνο “όπλο” που μπορεί να προτείνει στο ποίμνιό του είναι η μάσκα προστασίας από τον κορωνοϊό…\nΒρίσκεται στον τόπο όπου ο Άγιος Γέροντας Εφραίμ ο Φιλοθεΐτης και Αριζονίτης κατέβαλε όλες τις πνευματικές του δυνάμεις, για να καταφέρει το ακατόρθωτο, να ριζώσει στις καρδιές των Αμερικανών την Αλήθεια της Ορθοδοξίας! Βρίσκεται στο γραφείο του, εκεί όπου κοσμεί τον χώρο το κάδρο του Πατριάρχη Βαρθολομαίου. Σαν να βγήκαν από την ίδια μήτρα της ανομίας, οι αδελφές συνειδήσεις διατηρούν το διωκτικό προς τη Φίλη Ορθοδοξία προφίλ τους. Ψυχή τε και σώματι αμφότεροι, παραδομένοι στην αιρετίζουσα σκλαβιά τους, χτίζουν “δαιμονικές φυλακές” για το ταλαίπωρο ποίμνιό τους. Είναι αυτά τα θρησκευτικά μεγαθήρια που μηχανεύονται μία ολοκληρωτική και αποτελειωτική αποπνευματικοποίηση. Μα, η πτώση τους δεν έχει τέλμα…\nΓια λόγους ενημέρωσης του αναγνωστικού μας κοινού προβάλλουμε ένα σύντομο απόσπασμα βίντεο από το κανάλι GreekOrthodoxChurch. Ολόκληρο το βίντεο μπορείτε να το δείτε εδώ.\nΣτο βἰντεο αυτό παρατηρούμε πως ο Αρχιεπίσκοπος Αμερικής είναι ενδεδυμένος με όλα τα δώρα του Κυρίου, τα δώρα που παραχωρήθηκαν σε έναν δούλο Του, σε έναν αρχιποιμένα για να ποιεί καλώς τα αρχιερατικά του καθήκοντα, να ποιμαίνει την ορθόδοξη πολιτεία, να ορθοτομεί τον Λόγο της Αληθείας. Το αρχιερατικό εγκόλπιο που φορά θα έπρεπε να ζεσταίνει την κρύα από Αγάπη Χριστού καρδιά του… «Ὅστις θέλει ὀπίσω μου ἐλθεῖν, ἀπαρνησάσθω ἑαυτόν καί ἀράτω τόν σταυρόν αὐτοῦ καί ἀκολουθήτω μοι» (Μάρκ. η΄ 34). Αυτόν τον υλικό σταυρό βλέπουν οι αδελφοί της Αμερικής και ακολουθούν τον εκεί «ηγέτη του θρησκευτικού πλουραλισμού», και αντί να οδηγούνται στην αγιοσύνη μέσω των Μυστηρίων της Ορθοδοξίας μας, απαρνούνται τον Κύριος της Δόξης, δοξάζουν τον «κύριο» της κακοδοξίας και πορεύονται μασκοφορεμένοι στις μιαρές γιορτές των αιρετικών! Ο Θεός απώλεσε τη Θεία Χάρη από τους αιρετικούς και αλλόθρησκους και όρισε ως δική μας υποχρέωση να διατηρήσουμε την ορθή Πίστη, ώστε να μην υποστούμε την ίδια δραματική κατάσταση με αυτούς. Κρατά ακόμη, σφιχτά την ποιμαντορική του ράβδο… «Ράβδον δυνάμεως ἐξαποστελεῖ σοι. Κύριος ἐκ Σιών, καί κατακυρίευε ἐν μέσῳ τῶν ἐχθρῶν σου», αντ’ αυτού ο επίσκοπος κατακυριεύεται από τους εχθρούς του Κυρίου, συμπορεύεται μαζί τους, χαίρει με τον πνευματικό τους όλεθρο και γιορτάζει μαζί τους την πλάνη.\nΕίναι πασιφανές και το γνωστοποιεί και η τραγική φιγούρα του μασκοφορεμένου επισκόπου, ότι τον έχει καταβάλει η απιστία, γι’ αυτό το μόνο “όπλο” που μπορεί να προτείνει στο ποίμνιό του είναι η μάσκα προστασίας από τον κορωνοϊό. Αυτό, δυστυχώς, καταμαρτυρεί το φτωχό από τον πλούτο της Αλήθειας και μολυσμένο από τη «βρώμα» της αίρεσης, βίωμα των ποιμένων που κοινωνούν και φλερτάρουν με τον ίδιο τον Διάβολο! Είναι λογικό και επόμενο ότι όταν μετέχεις σε κάθε λογής αιρετικό δρώμενο, θα τρέμεις όλο και πιο πολύ ένα ιογενές κολαστήριο…\nO Αρχιεπίσκοπος Αμερικής δηλώνει ότι δε φορά τη μάσκα για το φαίνεσθαι. Όμως, φαίνεται να έχει κατανοήσει πλήρως την ουσία της και τον σκοπό της, ο οποίος είναι απόδειξη αγάπης προς τον συνάνθρωπο. Τονίζει τη μεγάλη επικινδυνότητα της πανδημίας του κορωνοϊού και επισημαίνει πως κάποιοι συνάνθρωποί μας είναι ιδιαίτερα ευάλωτοι. Ως κίνηση αγάπης και αλτρουισμού ορίζει την τόσο απλή κίνηση της χρήσης της μάσκας, διότι όπως λέει «Θα πρέπει να συμμορφωθούμε με τους κανόνες της κοινωνικής απόστασης. Θα πρέπει να αντέξουμε το βάρος του προσωρινού αποχωρισμού από τα αγαπημένα μας πρόσωπα. Και έτσι θα μπορέσουμε να ξανασυναντηθούμε υγιείς. Η βασική διδασκαλία της Πίστης μας, περνάει μέσα από την αγάπη για τον συνάνθρωπό μας. Όπως σημειώνει ο Ευαγγελιστής Ιωάννης, o Απόστολος της Αγάπης: ὁ γάρ μή ἀγαπῶν τόν ἀδελφόν ὃν ἐώρακε, τόν Θεόν ὃν οὐχ ἑώρακε πῶς δύναται ἀγαπᾶν; (Αυτός που αγαπά τον αδελφό του, τον οποίο βλέπει, πώς μπορεί να αγαπά τον Θεό, Τον οποίον δε βλέπει;) Να δείξετε την αγάπη στον πλησίον σας, καλύπτοντας το πρόσωπό σας με τη μάσκα».\nΕίμαστε βέβαιοι ότι ο Αρχιερέας γνωρίζει ποία εστί η πρώτη πάντων εντολή: «ὅτι πρώτη πάντων ἐντολή· ἄκουε, Ἰσραήλ, Κύριος ὁ Θεός ἡμῶν Κύριος εἷς ἐστι· καί ἀγαπήσεις Κύριον τόν Θεόν σου ἐξ ὅλης τῆς καρδίας σου καί ἐξ ὅλης τῆς ψυχῆς σου καί ἐξ ὅλης τῆς διανοίας σου καί ἐξ ὅλης τῆς ἰσχύος σου. Αὕτη πρώτη ἐντολή. Καί δευτέρα ὁμοία, αὕτη· ἀγαπήσεις τόν πλησίον σου ὡς ἑαυτόν. (Κατά Μάρκον ιβ΄ 28-38). Ο θερμός υποστηρικτής της Αγιοπατερικής Αποτείχισης, ο σεβαστός π. Αναστάσιος Γκοτσόπουλος γράφει σχετικά: «Η βάση της Χριστιανικής ηθικής είναι η αγάπη προς τον άλλον, όποιος και αν είναι αυτός. Και αυτή την ύψιστη αρετή υπηρέτησαν οι Άγιοι της Εκκλησίας μας. Η αγάπη αυτή εκδηλωνόταν όχι μόνο στην φροντίδα τους για την κάλυψη των υλικών αναγκών, αλλά πρώτιστα για την απελευθέρωσή τους από τα δεσμά της πλάνης και του ψεύδους. Διότι ποιο το όφελος για τον άνθρωπο να κερδίσει όλον τον κόσμο, αλλά να ζει όλη του τη ζωή λάθος, με ψεύτικη ελπίδα και εσφαλμένη προοπτική; Άλλωστε, έργο της Εκκλησίας και των Αγίων της δεν είναι η λύση του κοινωνικού προβλήματος και η αξιοπρεπής διαβίωση του λαού, αλλά κυρίως η υπέρβαση του έσχατου εχθρού του ανθρώπου, του θανάτου, διά της Αναστάσεως Ιησού Χριστού. Αυτή η διακονία της αγάπης «εν αληθεία» και της αληθείας «εν αγάπη» υπηρετείται με την αυστηρή προσήλωση των Αγίων στην παρακαταθήκη της πίστεως που έλαβαν και στην ακριβή και αλάνθαστη μεταλαμπάδευσή της στην ιστορία. Γι’ αυτό και βλέπουμε τόση προσοχή στην διατύπωση του δόγματος και αυστηρότητα στους παραχαράκτες του αιρετικούς».\nΕμείς συμπληρώνουμε· ποιο είναι το νόημα αν προφυλάσσεις τον εαυτό σου και τον συνάνθρωπό σου φορώντας τη μάσκα προστασίας, ενώ τον μυείς στη βλασφημία και στην αίρεση; Ποιο είναι το νόημα αν συμμορφωθούμε με τους κανόνες της κοινωνικής απόστασης και τροφοδοτήσουμε ένα αγεφύρωτο χάσμα με τον Κύριο των Δυνάμεων; Πώς να αντέξουμε τον “προσωρινό” αποχωρισμό από τη Μυστηριακή Κοινωνία με τον Θείο Έρωτα; Πώς να χαλιναγωγήσουμε το κυνήγι για την αιώνια ζωή; Πώς να αφήσουμε την Αλήθεια, για να σας ακολουθήσουμε στην αισχρή εβραϊκή γιορτή, στην εξόφθαλμη αίρεση;\nΜετανοείστε! Απετάξετε τον Σατανά και των ψευδοπροφητών αυτού! Βγάλτε τη λάσπη της αίρεσης από τους οφθαλμούς σας! Δείτε κατάματα την Αλήθεια! Απελευθερώστε τα χείλη σας από το φίμωτρο του κορωνοϊού και δοξάστε με τη γλώσσα σας τη Δικαιοσύνη Του! Οσφριστείτε τις ευωδίες Χριστού, τα θυμιάματα που απλώνονται στους ναούς! Ακούστε τα φτερουγίσματα των Αγγέλων! Επιστρέψτε στη μόνη οδό της Σωτηρίας, την Ορθοδοξία!\nΑπ’ την Ελλάδα μέχρι την Αμερική, Στώμεν Καλώς…\n– Ο Αμερικής Ελπιδοφόρος αποκαλεί αδελφούς τους Εβραίους\nΠροηγούμενο άρθροΚυριακή Ι΄ Λουκά και εορτή του Αγ. Νικολάου [mp3 2020]\nΕπόμενο άρθροπ.Αθανάσιος Μηνάς, Ναι στην επιστήμη και στη φιλοσοφία. Όχι στην προπαγάνδα της Νέας Εποχής


ΑΕΚ - Ξάνθη 4-1 | Superleague Interwetten | gazzetta.gr\nΚυριακή, 11 Σεπτεμβρίου 2016 - 17:55\nFollow @twitterΑΕΚ - Ξάνθη 4-1\nΠΟΙΑ ΜΑΥΡΗ; Η ΑΕΚ ΦΟΡΕΣΕ ΤΗΝ... ΦΑΝΤΕΖΙ ΕΜΦΑΝΙΣΗ\nΑΕΚ - Ξάνθη 4-1\n4 - 1Διαβάστε ξανά τη Live Περιγραφή του αγώναΑΕΚ - Ξάνθη\nΠάρτι στο ΟΑΚΑ από 20.000 ΑΕΚτσήδες, με τον Αλμέιδα να βάζει δύο γκολ (το 2ο γκολάρα) από νωρίς, τους Μάνταλο (και δοκάρι)-Ντίντακ να προσθέτουν άλλα δύο και την ΑΕΚ να νικάει εύκολα (4-1) την Ξάνθη. Εντυπωσιακοί οι Τσιγκρίνσκι-Πατίτο!\nΤο κλίμα στο ΟΑΚΑ ήταν ευχάριστο πριν την έναρξη του ματς αφού όλοι ελπίζουν ότι φέτος θα δουν ένα διαφορετικό, πολύ καλύτερο πρωτάθλημα. Με την έναρξη του ματς, το ευχάριστο κλίμα έγινε πανηγυρικό αφού στο πρώτο 16λεπτο οι οπαδοί της ΑΕΚ πανηγύρισαν τρία γκολ! Τα δύο, μάλιστα, από τον Αλμέιδα (το δεύτερο γκολάρα), ο οποίος δεν άργησε να κάνει τους Ενωσίτες να τον... ερωτευτούν!\nΟπως έγινε και με τους Τσιγκρίνσκι και Πατίτο, οι οποίοι ήταν εκπληκτικοί. Ο Ουκρανός έκανε τα πάντα στην άμυνα και... όχι μόνο, ο Αργεντίνος έφτιαξε δύο γκολ και θα μπορούσε κι άλλα, το ματς που αναμενόταν δύσκολο έγινε εύκολο από νωρίς και οι περίπου 20.000 στο ΟΑΚΑ το χάρηκαν και δεν σταμάτησαν λεπτό το τραγούδι!\nΚαλύτερο ξεκίνημα στο ματς δεν θα μπορούσε να υπάρξει. Είτε για τους ουδέτερους, αφού είδαν τέσσερα γκολ σε 15 λεπτά, είτε για τους οπαδούς της ΑΕΚ συγκεκριμένα, οι οποίοι... παρανόησαν με τον Αλμέιδα! Το γκολ του Πορτογάλου στο 7' με κοντινή προβολή, μετά την μπαλιά του Πατίτο, έδωσε το σύνθημα για τους πρώτους πανηγυρισμούς και στο 10' η κεφαλιά του Μάνταλου, μετά την σέντρα (ξανά) του Πατίτο, για το 2-0, ξεσήκωσε τους πάντες!\nΜε τον Πορτογάλο να είναι θωρηκτό, τον Πατίτο να έχει όρεξη και τον Τσιγκρίνσκι να καθαρίζει κάθε φάση πίσω, οι Ενωσίτες είχαν λόγους για να τραγουδούν συνεχώς ικανοποιημένοι από όσα έβλεπαν. Το ίδιο δεν μπορεί να γραφτεί και για τον Ραζβάν Λουτσέσκου, ο οποίος έβλεπε την ομάδα του να παίρνει την κατοχή αλλά να μην καταφέρει να γίνει απειλητική μέχρι το τέλος του ημιχρόνου.\nΕνα ημίχρονο που θα μπορούσε να έχει κι άλλο γκολ για την ΑΕΚ, αν ο Λαμπρόπουλος στο 34' από πολύ κοντά, μετά την κεφαλιά-πάσα του Τσιγκρίνσκι, εκτελούσε αντί να πάει για πάσα... Μικρό το κακό πάντως για τους Κιτρινόμαυρους, που έφυγαν για τα αποδυτήρια κάτω από τα χειροκροτήματα των οπαδών τους.\nΣτην επανάληψη ο Λουτσέσκου άρχισε από νωρίς τις αλλαγές αλλά τα πράγματα δεν θα μπορούσαν να γίνουν πολύ καλύτερα για την ομάδα του. Χειρότερα, αντιθέτως, θα μπορούσαν αλλά η μπάλα πήγε στο δοκάρι στο 54' μετά την κεφαλιά του Μάνταλου ενώ στο 59' ο Ζίφκοβιτς απέκρουσε το ωραίο πλασέ του... εκπληκτικού Τσιγκρίνσκι!\nΜε πιο ήρεμο ρυθμό σε σχέση με το πρώτο 45λεπτο, η ΑΕΚ ήλεγχε την κατάσταση και όταν οι Πατίτο-Μάνταλος ανέβαζαν ρυθμό, δημιουργούσε προβλήματα στην άμυνα της Ξάνθης. Μια άμυνα, η οποία μάλλον... χάρηκε στο 61', όταν ο Κετσπάγια απέσυρε τον Αλμέιδα (μπήκε ο Αραβίδης), ο οποίος αποθεώθηκε από το ΟΑΚΑ.\nΟπως αποθεώθηκε και ο Ντίντακ, ο οποίος στο 76' είπε «ευχαριστώ» στον Βάργκας για το... τσαφ που έγινε ασίστ, για να γράψει ο Ισπανός το 4-1.\nMan of the match: Δύο γκολ στο πρώτο 16λεπτο και το δεύτερο ήταν και γκολάρα. Μάλλον ξεκίνησε καλά το πρωτάθλημα για τον Ούγκο Αλμέιδα...!\nΑδύναμος κρίκος: Η αμυντική λειτουργία της Ξάνθης στο ψηλό παιχνίδι. Δύο γκολ δέχθηκαν με αυτόν τον τρόπο και θα μπορούσαν και τρίτο, αν η μπάλα δεν πήγαινε στο δοκάρι από την κεφαλιά του Μάνταλου.\nΣτο ύψος του: Εκπληκτικός ο Τσιγκρίνσκι, αέρινος ο Πατίτο. Ο Ουκρανός, αν δεν ήταν τα δύο γκολ του Αλμέιδα, θα έπρεπε να αναδειχθεί MVP αφού δεν έχασε καμία φάση, έβγαζε την ομάδα μπροστά με σωστές μπαλιές και θα μπορούσε να βάλει και γκολ. Οσο για τον Αργεντίνο, είχε δύο ασίστ, αρκετές περίτεχνες ενέργειες και άφησε υποσχέσεις για τη συνέχεια.\nΗ γκάφα: Την έκανε ο Λισγάρας στο πρώτο γκολ αφού δεν εκτίμησε σωστά τη φάση, έσκυψε και πίσω περίμενε ο Αλμέιδα για να εκτελέσει.\nΤο στραγάλι: Χωρίς λάθη η διαιτησία του Κομίνη και των βοηθών του. Οπως αναμενόταν δηλαδή...\nΤο ταμείο του Gazzetta: Αυτό που ήθελε η ΑΕΚ, το έκανε. Νίκη με ωραίο τρόπο στην πρεμιέρα και με τις μεταγραφές της να ξεχωρίζουν. Η Ενωση βρήκε επιτέλους φορ, ο Τσιγκρίνσκι με τον Πατίτο ήταν εξαιρετικοί, ο Μάνταλος ανεβασμένος οπότε τι άλλο να ζητήσει ο Κετσπάγια; Η ΑΕΚ μπήκε στο πρωτάθλημα όπως έπρεπε και επιβεβαίωσε ότι είναι από τα φαβορί για την κατάκτηση του.\nΔΕΙΤΕ ΕΔΩ ΤΑ HIGHLIGHT ΚΑΙ ΤΑ ΓΚΟΛ ΤΗΣ ΑΝΑΜΕΤΡΗΣΗΣ


Πώς να μεγαλώσετε τις email marketing λίστες σας- dezitech.com\nΧρειάζεται δημιουργική σκέψη, σωστή προώθηση και μερικά έξυπνα αλλά επαγγελματικά κόλπα για να μεγαλώσετε αρκετά τις email marketing λίστες σας. Το κλειδί είναι να ωθήσετε τον χρήστη να θέλει να εγγραφεί στην λίστα σας και να περιμένει για να διαβάσει τα δικά σας email. Παρακάτω έχουμε ετοιμάσει μια λίστα με 9 στρατηγικές που μπορούν να σας βοηθήσουν να μεγαλώσετε τις λίστες σας.\nΔώστε κίνητρο στον χρήστη να θέλει να γίνει συνδρομητής του newsletter σας. Για παράδειγμα, θα μπορούσατε να του προσφέρετε 5% έκπτωση σε επιλεγμένα προϊόντα. Ακόμα θα μπορούσε να είναι δώρο ένα ebook, ή μια εξαιρετική εικόνα υψηλής ανάλυσης. Πάντοτε, εάν αυτό που έχετε να προσφέρετε είναι ιδιαίτερης αξίας στον χρήστη, κεντρίζετε άμεσα το ενδιαφέρον του.\nΈκπτωση μετά από κάθε νέα εγγραφή\nΕίναι πολύ συχνό φαινόμενο. Ιδιαίτερα από τα ηλεκτρονικά καταστήματα να δελεάζουν τους συνδρομητές με μια πολύ καλή αρχική έκπτωση π.χ. 15% με αντάλλαγμα το email τους. Το δέλεαρ είναι η ευκαιρία, διότι όλοι μας θέλουμε να εκμεταλλευόμαστε τις καλές προσφορές όταν έχουν νόημα.\nΈνας από τους ωραιότερους, ευκολότερους και πιο δημοφιλείς τρόπους για να αυξήσετε τις email marketing λίστες σας είναι η διεξαγωγή ενός διαγωνισμού. Παράδειγμα ενός διαγωνισμού στο Facebook:\n«Με αφορμή το ξεκίνημα της νέας ακαδημαϊκής χρονιάς, η ΕΤΑΙΡΙΑ ΜΑΣ σας προσκαλεί να κερδίσετε ένα Tablet Lenovo Tab 3 Essential 7″ WiFi 2MP (8GB).\nΓια να λάβετε μέρος στον διαγωνισμό, πληκτρολογήστε το email σας και ο νικητής θα ανακοινωθεί στις 31/10/2017 μέσα από την σελίδα μας.»\nΈτσι οι χρήστες είναι χαρούμενοι που δώσανε το email τους, καθώς θα λάβουν μέρος σε έναν διαγωνισμό για ένα δώρο που επίσης θα τους κάνει χαρούμενους.\nΕμφάνιση πεδίου καταχώρησης email\nΕάν έχετε ιστοσελίδα και υπάρχει κάποιο πεδίο, κάποιο σημείο στο οποίο ζητάτε το email του χρήστη για εγγραφή στο newsletter, φροντίστε να είναι σε καθαρό οπτικό πεδίο. Ακόμα και αν ο χρήστης ανεβοκατεβαίνει (σκρολάρει) στην ιστοσελίδα σας, η εγγραφή στο newsletter πρέπει να είναι σε ξεκάθαρο σημείο. Προσπαθήστε να εντάξετε ένα popup παράθυρο όταν ο χρήστης εισέρχετε στην ιστοσελίδα σας. Ακόμα και αν ο χρήστης το παρατήσει, θα πρέπει η εγγραφή να είναι σε εμφανές σημείο.\nΚρατήστε απλή την εγγραφή\nΠάρα πολλοί χρήστες χρησιμοποιούν το κινητό τους για να περιηγούνται στο internet. Η σύνταξη κειμένου στο κινητό είναι πολύ πιο δύσκολη απ’ ότι με ένα κανονικό πληκτρολόγιο. Εάν η διαδικασία εγγραφής απαιτεί από τον χρήστη να συντάσσει προτάσεις, να επιλέγει μενού και checkbox, τότε το πιο πιθανό ο χρήστης να τα παρατήσει. Η διαδικασία εγγραφής θα πρέπει να είναι οσο πιο γρήγορη, απλή και ανώδυνη γίνεται.\nΔώστε ένα μικρό δείγμα του προϊόντος/υπηρεσίας σας\nΑς υποθέσουμε ότι έχετε μια ιστοσελίδα, έχετε γράψει ένα πολύ ωραίο άρθρο με συμβουλές, ιδέες και tips. Όταν ο επισκέπτης εισέλθει στην σελίδα, μπορείτε να του δώσετε να διαβάσει ένα μικρό δείγμα από το άρθρο. Καθώς το διαβάζει και αποκτά ενδιαφέρον, μπορείτε να ζητήσετε με ένα όμορφο και διακριτικό popup παράθυρο να πληκτρολογήσει ο χρήστης το email του για να διαβάσει και το υπόλοιπο άρθρο αλλά και άλλα μελλοντικά.\nΟποιοδήποτε email ή post δημοσιεύετε, πρέπει να φροντίζετε να συνοδεύετε από κουμπιά των κοινωνικών δικτύων. Οι χρήστες που θα βρουν ενδιαφέρον το μήνυμα σας, θα θέλουν να το μοιραστούν με άλλους φίλους και γνωστούς. Φροντίστε οι σύνδεσμοι στα κοινωνικά δίκτυα να οδηγούν και σε μια φόρμα εγγραφής, έτσι ώστε οι νέοι συνδρομητές να γίνουν και νέοι followers.\nΧρησιμοποιήστε αριθμούς και μεγέθη\nΔίπλα από την φόρμα εγγραφής σας, μπορείτε να εμφανίσετε τον αριθμό των ήδη εγγεγραμμένων συνδρομητών σας. Μαζί με μια ωραία ατάκα, όπως «2500 χιλιάδες πετυχημένοι επιχειρηματίες μας διαβάζουν κάθε εβδομάδα. Γίνεται και εσείς μέλος αυτού του ιδιαίτερου club».\nΑν προσέξατε στο κείμενο παραπάνω κάνουμε λόγο για φόρμες όχι για ιστοσελίδες. Έχοντας δεδομένο ότι οι περισσότεροι χρήστες χρησιμοποιούν τα κινητά τους για πλοήγηση θα πρέπει η εγγραφή στην φόρμα να είναι άμεση. Δεν θέλετε να κάνει κλικ ο επισκέπτης σε ένα σύνδεσμο το οποίο θα ανοίξει νέο παράθυρο και θα τον οδηγήσει σε μια νέα σελίδα και εκεί θα υπάρχει μια φόρμα όπου θα γίνεται η εγγραφή. Θέλετε από το κινητό απευθείας να μπορεί ο χρήστης να καταχωρήσει τα στοιχεία του και να εγγραφεί. Διαφορετικά, μπορεί η συσκευή να μην έχει σήμα ή μπορεί να μην υπάρχει διαθέσιμο ίντερνετ με αποτέλεσμα να χάσετε τον συνδρομητή.\nΕκμεταλλευτείτε πλήρως τα κοινωνικά δίκτυα\nΧρησιμοποιήστε ΟΛΑ τα κοινωνικά δίκτυα προς όφελος σας. Μην μένετε μόνο στο Facebook ή στο Twitter. To Instagram είναι πολύ δυνατό στην Ελλάδα. Η δυνατότητα εγγραφής των συνδρομητών μέσα από διάφορα κοινωνικά δίκτυα, καλύπτει όλες τις πιθανές περιπτώσεις χρηστών που ακολουθούν είτε το ένα κανάλι είτε το άλλο. Εσείς, θέλετε να είστε παρόν παντού. Επίσης, μην ξεχνάτε ότι όταν ένας χρήστης σας ακολουθεί στο Twitter, αυτό δεν σημαίνει ότι είναι και εγγεγραμμένος στην λίστα σας. Ενημερώστε τον για το τι μπορεί να χάνει αν δεν λαμβάνει το email σας!\nΌλα τα παραπάνω είναι απλά ιδέες και προτάσεις που έχουμε δει ότι μπορούν να λειτουργήσουν στην Ελληνική αγορά. Η αύξηση στις email marketing λίστες είναι δύσκολή και θέλει υπομονή. Αν όμως γίνει σωστά, τότε τα email που θα συλλέξετε θα είναι πραγματικός χρυσός.\nΕάν θέλετε να χρησιμοποιήσετε τη στρατηγική του email marketing για τη δική σας επιχείρηση, μπορείτε να επικοινωνήσετε μαζί μας. Θα χαρούμε να απαντήσουμε στις ερωτήσεις σας.


Rouge – 2012 – November\nΠροτάσεις σε βραδινά φορέματα\nNovember 29, 2012 By Dora In Trends\nΤα Χριστούγεννα πλησιάζουν… Θα βγούμε πολλές φορές και θέλουμε να “λάμπουμε” εκείνες τις μέρες! Να λοιπόν μερικές προτάσεις για να εντυπωσιάσετε.\nΤα παραπάνω φορέματα θα τα βρείτε στο asos.com\nΑυτά που ακολουθούν θα τα βρείτε στο boohoo.com\nΒερνίκια για το χειμώνα 2013\nNovember 27, 2012 By Dora In Trends\nΤο ιριδίζον πράσινο\nΤο μπλε midnight\nΦέρτε τα Χριστούγεννα στα νύχια σας!\nNovember 26, 2012 By Dora In Tips\nΦόρεσε τα ρούχα του φίλου σου και be star!\nNovember 25, 2012 By Dora In Tips\nΠόσες φορές σε δελέασαν τα ρούχα του φίλου-αγοριού-άντρα σου?\nΠόσες φορές έχεις δοκιμάσει τρόπους να τα εντάξεις στο ντύσιμο σου?\nΦέτος, επειδή όπως έχουμε πει τα over-sized είναι στη κορυφή της μόδας, τα αντρικά ρούχα θα σε βοηθήσουν πολύ στο να δημιουργήσεις τέτοιο στυλ. Μάθε λοιπόν ποια κομμάτια από την αντρική ντουλάπα σου είναι χρήσιμα!\nΕάν λοιπόν, έχεις κοιμηθεί στο σπίτι του αγοριού σου μετά από ένα ξενύχτι στο club και δεν έχεις μαζί σου ρούχα, το μόνο που έχεις να κάνεις είναι να φορέσεις το χθεσινοβραδυνό μίνι φορεμάτακι σου και από πάνω να προσθέσεις το πιο ωραίο πουκάμισο του! Αν τυχαίνει να βρίσκεται καμιά ζώνη σου εκεί, ακόμα καλύτερα να την συνδυάσεις με αυτό το στυλ. Είναι πολύ σέξυ και το φόρεμα γίνεται πολύ πιο casual.\nΜια άλλη επιλογή που έχεις φέτος αφού συναντάμε πολύ την τάση του over-sized είναι να φορέσεις μια μπλούζα του ή ένα πουκάμισο του που θα σου είναι φαρδιά, και να τα συνδυάσεις με κολάν ή με ένα τζιν “σωλήνα”. Είναι πολύ άνετο ντύσιμο και σου υποσχόμαστε πως θα το λατρέψεις. Ειδικά, αν ανήκεις στη κατηγορία που έχεις λεπτά ποδιά αλλά κοιλίτσα, αυτό το στυλ θα σε κολακέψει, αφού θα κρύψει τις “αδυναμίες” του σώματος σου και θα τονίσει τα όμορφα πόδια σου.\nΚοιμάσαι σπίτι του και ξυπνάς με ένα μαλλί “άστα να πάνε”; Σίγουρα, σε αυτό το μέρος, δεν πρόκειται να βρεις σίδερο μαλλιών ή κάτι παρόμοιο! Το μόνο που έχεις να κάνεις είναι να φορέσεις το καπέλο του! Ναι καλά είδες… Φόρεσε ένα τέτοιου είδους καπέλο (όπως της φωτογραφίας) που τα τελευταία χρόνια το βλέπουμε να φοριέται περισσότερο από τις γυναίκες παρά από άντρες! Τι λες;\nΑκόμα, μπορείς να φορέσεις ένα απλό T-shirt του χωρίς σχέδια και να προσθέσεις ένα μακρύ κολιέ! Αμέσως έχεις δημιουργήσει ένα ωραίο στυλ.\nOVER-SIDED JEANS – Πλέον οι εταιρείες ρούχων δημιουργούν τέτοια μεγέθη για γυναίκες γιατί είναι γνωστό πόσο άνετα είναι τα baggy jeans. Αν λοιπόν φοράς με το φίλο σου νούμερο που σου κάνει μπορείς να φορέσεις ένα δικό του φαρδύ jean βάζοντας μια ζώνη και συνδυάζοντας το με ένα στενό τοπάκι.\nNovember 23, 2012 By Dora In Uncategorized\nΦέτος, τα μποτάκια φοριούνται πολύ και είναι πολύ άνετα. Ξεχωρίζουν για το rock/punk στυλ τους και τα προτιμούν πολλές γυναίκες στο καθημερινό τους ντύσιμο. Πάρτε μερικές ιδέες λοιπόν.\nUpdated – Μπότες που θα απογειώσουν το στυλ σας τις κρύες μέρες του χειμώνα\nNovember 22, 2012 By Dora In Trends\nKHOMBU BIRCH HIGH\nΑυτές οι μπότες θα σας κρατήσουν ζεστή αλλά και θα προσθέσουν μια στυλάτη πινελιά στο ντύσιμο σας. Τολμήστε να τις φορέσετε λοιπόν!\nΜε αυτές τις μπότες μπορείτε να πάτε μέχρι και στα χιόνια, νιώθοντας ζεστή κ άνετη με την εγγύηση ποιότητας της North Face.\nMETALLIC PULL ON SNOW BOOTS\nΙδανικός συνδυασμός με κολάν! Φορέστε αυτές τις μπότες με μεταλλική απόχρωση και ετοιμαστείτε για σκι!\nΗ κλασσική πλέον αξία για μπότες που θα σας προστατεύσουν από τις χαμηλές θερμοκρασίες. Είναι τάση και για φέτος! Διαλέξτε όποιο χρώμα σας αρέσει περισσότερο!\nΗ νέα σειρά υποδημάτων της Madonna για το φθινόπωρο\nNovember 20, 2012 By Dora In Designers\nΗ βασίλισσα της ποπ συνεχίζει να μας εκπλήσσει αφού αυτή τη φορά λανσάρει παπούτσια με το όνομα της. Η σειρά ονομάζεται Truth or Dare. Οι τιμές τους κυμαίνονται από τα 89 δολάρια και τα σχέδια είναι 60! Προς το παρόν διατίθενται στα καταστήματα Selfridges.\nΤελευταία trends στα παπούτσια με λουράκι\nNovember 19, 2012 By Dora In Trends\nBOW T-STRAP SHOES\nPATENT T-STRAP SHOES\nBROGUE T-STRAP PUMPS\nClutch που αγαπάει κάθε γυναίκα\nNovember 17, 2012 By Dora In Trends\nΣΥΝΔΥΑΣΜΟΣ ΧΡΩΜΑΤΩΝ ΣΕ CLUTCH\nCLUTCH ΣΕ ΜΕΤΑΛΛΙΚΗ ΑΠΟΧΡΩΣΗ\nΜΕ ANIMAL PRINT\nΠως να φορέσεις ένα over-sized\nNovember 16, 2012 By Dora In Trends\nΜε ένα κολάν ή skinny jeans\nΜε ένα σόρτς\nΣε baggy style\nOver-sized παλτό που δίνει ύψος\nΈνα oversized παντελόνι με ένα στενό τοπάκι


Tο καλοκαίρι σερφάρουμε με Samsung Galaxy Tab 2 - Athens Heart Mall\nΑρχική | Νέα | Tο καλοκαίρι σερφάρουμε με Samsung Galaxy Tab 2\nTο καλοκαίρι σερφάρουμε με Samsung Galaxy Tab 2\nΤο καλοκαίρι σερφάρουμε με Samsung Galaxy Tab 2!\nΜε ημερήσιες αγορές άνω των 50€ από οποιοδήποτε κατάστημα του ATHENS HEART συμμετέχετε στην κλήρωση για να το κάνετε δικό σας!\nΑπό 24 Ιουνίου έως 13 Ιουλίου κάθε εβδομάδα ένας νικητής!\nΚουπόνια συμμετοχής θα βρείτε στην reception μας!\n“Tο καλοκαίρι σερφάρουμε με Samsung Galaxy Tab 2 ”\nH ανώνυμη εταιρεία με την επωνυμία «DORECO ΑΝΩΝΥΜΟΣ TEΧΝΙΚΗ ΕΜΠΟΡΙΚΗ ΒΙΟΜΗΧΑΝΙΚΗ ΕΤΑΙΡΕΙΑ ΑΝΑΠΤΥΞΕΩΣ ΚΑΙ ΕΚΜΕΤΑΛΛΕΥΣΗΣ ΑΚΙΝΗΤΩΝ» και τον δ.τ. “ DORECO SA” , που εδρεύει στην Αθήνα, Λεωφ. Κηφισίας αρ. 116 και Δαβάκη αρ. 1», διοργανώνει στο Εμπορικό της Κέντρο με την ονομασία «ATHENSHEART», που βρίσκεται στην οδό Πειραιώς αρ. 180, διαγωνισμό με τίτλο “Tο καλοκαίρι σερφάρουμε με Samsung Galaxy Tab 2 ”(εφεξής «Το Πρόγραμμα»). Σκοπός των παρόντων αναλυτικών όρων (εφεξής οι «Αναλυτικοί Όροι») είναι ο καθορισμός των όρων συμμετοχής στο Πρόγραμμα κάθε ενδιαφερομένου, της κλήρωσης και της ανάδειξης νικητών στο πλαίσιο του Προγράμματος.\nΗ συνολική διάρκεια του Προγράμματος καθορίζεται από 24 Ioυνίου έως και 13 Ιουλίου . (εφεξής η «Διάρκεια»).\nΤα δώρα είναι 3 τεμ. Samsung Galaxy Tablet 2 (10.1) 3G . ( Τα δύο τεμάχια είναι σε χρώμα titanium silver και το τρίτο είναι λευκό )\nΟι νικητές θα αναδειχθούν σε τρεις κληρώσεις οι οποίες θα γίνουν 1 Ιουλίου , 8 Ιουλίου και 15 Ιουλίου στα γραφεία διαχείρισης του Athensheart. Oι νικητές θα πρέπει να έχουν μαζί τους την αστυνομική τους ταυτότητα , και το απόκομμα του κουπονιού με το οποίο συμμετείχαν στην κλήρωση ή τις αντίστοιχες αποδείξεις που κερδίζουν . Χωρίς την επίδειξη του κουπονιού ή τις αντίστοιχες αποδείξεις δεν θα είναι δυνατή η παραλαβή του δώρου .\nΑπό τις 24 Ιουνίου έως και τις 13 Ιουλίου οι επισκέπτες με συνολικές ημερήσιες αποδείξεις άνω των 50 ευρώ από οποιοδήποτε κατάστημα του Athensheart δικαιούνται να συμπληρώσουν ένα κουπόνι συμμετοχής στη reception. Ισχύει για αποδείξεις με ημερομηνία 24 Ιουνίου έως και τις 13 Ιουλίου . Οι αποδείξεις από λογαριασμούς ΔΕΚΟ και κινητής τηλεφωνίας δεν συμμετέχουν στο πρόγραμμα. Ο πελάτης προκειμένου να συμπληρώσει αποδείξεις 50 ευρώ ,μπορεί να αθροίζει τα ποσά των αποδείξεων από διάφορα καταστήματα . Ο κάθε πελάτης δικαιούται να συμπληρώσει μόνο ένα κουπόνι ανά ημέρα (αν έχει ημερήσιες αγορές άνω των 50 ευρώ ). Eιδικά για τις Κυριακές που η reception δεν λειτουργεί , ο πελάτης που θα συγκεντρώσει αποδείξεις άνω των 50 ευρώ μπορεί να τις προσκομίσει οποιαδήποτε ημέρα πριν τη λήξη του διαγωνισμού ( έως και 13 Ιουλίου ) στη reception , να συμπληρώσει κουπόνι και να λάβει μέρος στην κλήρωση.\nΕξαιρούνται της συμμετοχής στο Πρόγραμμα οι εργαζόμενοι στις εταιρείες «PASAL S.A», «DORECO S.A» καθώς επίσης οι εργαζόμενοι στα καταστήματα του ΑΤΗΕΝSHEART , καθώς και οι σύζυγοι και οι συγγενείς α’ και β’ βαθμού αυτών.\nΤα δώρα είναι συνολικά 3.\nΟι νικητές θα ενημερωθούν τηλεφωνικά ή με ηλεκτρονικό ταχυδρομείο στο e-mail που δήλωσαν κατά τη συμμετοχή τους στο διαγωνισμό.\nΟι κληρώσεις θα γίνουν 1 Ιουλίου , 8 Ιουλίου και 15 Ιουλίου στα γραφεία διαχείρισης του ΑΤΗΕΝS HEART\nΕκτός από τους 3 τυχερούς θα επιλεγούν και ισάριθμοι αναπληρωματικοί.\nΌλα τα δώρα θα παραληφθούν από το ΑΤΗΕΝS HEART γραφεία διαχείρισης από τις 10:00 – 18:00 Δευτέρα – Παρασκευή, τηλέφωνο επικοινωνίας 210-3414105 από την Τετάρτη 17 Ιουλίου έως και την Παρασκευή 20 Σεπτεμβρίου 2013.\nΤα δώρα είναι προσωπικά και δεν ανταλλάσσονται ούτε δύναται να ζητηθεί η αντικατάστασή τους με άλλα ή η εξαργύρωσή τους σε χρήμα σε οποιαδήποτε τιμή.\n10. Οποιοσδήποτε από τους νικητές σε οποιοδήποτε στάδιο ακόμα και αυτό της αξιοποίησης/ παραλαβής του δώρου, μπορεί να ακυρωθεί για τους εξής λόγους:\nΗ DORECO SA διατηρεί το δικαίωμα να ανακοινώσει τα ονόματα και να δημοσιεύσει φωτογραφίες, ηχητικές παραστάσεις και μαγνητοσκοπήσεις των νικητών στον Δικτυακό του Τόπο, σε οποιοδήποτε έντυπό της καθώς και να προβεί σε διαφημιστική εκμετάλλευση κάθε σχετικού γεγονότος. Οι νικητές με τη συμμετοχή τους στο Διαγωνισμό, συναινούν ανεπιφύλακτα στα ανωτέρω χωρίς την καταβολή οποιασδήποτε αμοιβής ή αποζημιώσεως.


Anarchism - Communism cyprus: Οι Άραβες δικτάτορες αρχίζουν τη μεγαλύτερη επιθεσή τους ενάντια στις μάζες-Mazen Kamalmaz\nΟ Καντάφι θέτει στο λαό του το δίλημμα: σκλαβιά ή θάνατος. Οι ΗΠΑ, από την πλευρά τους, έκαναν ξεκάθαρο με τη στάση τους τον τρόπο με τον οποίο καταλαβαίνουν τη λύση στην κρίση: είτε ο Καντάφι είτε οι ΗΠΑ. Είναι βέβαιο ότι οι Λίβυοι αντάρτες διατηρούν παρ΄ όλα αυτά υψηλό ηθικό, αλλά είναι, επίσης, βέβαιο ότι η τύχη της επαναστάσης, μαζί και η τύχη κάθε Λίβυου που εξεγέρθηκε για την ελευθερία του/της, φαίνεται τώρα αβέβαιη.\nΤα τελευταία νέα από το Μπαχρέιν μιλούν για επέμβαση πάνω από 1000 στρατιωτών από τη γειτονική Σαουδική Αραβία και μερικές άλλες χώρες του Κόλπου σε υποστήριξη του καθεστώτος. Τι μπορούμε να περιμένουμε από αυτό το λουτρό αίματος; Η σαουδαραβική μοναρχία παίζει το ρόλο των πιο αντιδραστικών καθεστώτων ενάντια στις περιφερειακές εξεγέρσεις, όπως ακριβώς έκανε και η τσαρική τυραννία ή οι Πρώσσοι ενάντια στις ευρωπαϊκές επαναστάσεις του 19ου αιώνα, ενεργώντας ως μισθοφόροι… Ο Σαουδάραβας βασιλιάς, παρά την αρρώστεια του, κάλεσε τον πρόεδρο των ΗΠΑ Ομπάμα για να του ασκήσει κριτική για το ότι άσκησε αυτός κριτική στο καθεστώς Μουμπάρακ και επειδή βοήθησε στο να τερματιστεί το καθεστώς του Αιγύπτιου δικτάτορα.\nΕίναι ξεκάθαρο ότι μερικές φορές εξαιτίας της κτηνωδίας της καταστολής εκ μέρους των καθεστώτων ή της αδυναμίας των λαών, δεν μπορούν οι επαναστάσεις να είναι νικηφόρες χωρίς τη διεθνή αλληλεγύη και υποστήριξη των μαζών παντού. Στην πραγματικότητα, ισχύει εδώ κάτι παραπάνω από ένα απλό κάλεσμα αλληλεγγύης ή προσωρινής υποστήριξης. Είναι το κάλεσμα για από κοινού δράσεις ενάντια στους ίδιους εχθρούς. Εάν αληθεύει ότι μερικές επαναστάσεις δεν μπορούν να είναι νικηφόρες εξαρτώμενες μόνο από τις τοπικές μάζες, τότε είναι, επίσης, αλήθεια ότι οι δικτατορίες αυτές δεν μπορούν να επιζήσουν ή να διατηρήσουν την καταστολή τους χωρίς την υποστήριξη των μεγάλων δυνάμεων του κόσμου, των κέντρων της παγκοσμιοποιημένης “νέας τάξης”, των μεγάλων ιμπεριαλιστικών δυνάμεων. Είναι σύμμαχοι, έτσι είμαστε κι εμείς επίσης σύμμαχοι στους αγώνες μας, εμείς οι εκμεταλλευόμενες μάζες του κόσμου. Είναι ξεκάθαρο τώρα ότι οι λαοί μας αντιμετωπίζουν τους ίδιους εχθρούς και ότι έτσι ενδεχόμενη νίκη μας θα είναι και δική σας ή ενδεχόμενη ήττα μας θα είναι και δική σας.\nΘυμόμαστε την αναταραχή με το αντιπολεμικό κίνημα κατά τη διάρκεια της εισβολής των ΗΠΑ και της Βρετανίας στο Ιράκ, αλλά αυτή δεν στάθηκε ικανή να αλλάξει την πορεία των γεγονότων που ακολούθησαν. Αυτό ήταν αλήθεια εν μέρει, κυρίως εξαιτίας της φύσης αυτών που αντιστέκονταν τότε στην ιμπεριαλιστική επίθεση. Δυστυχώς, αυτοί που αντιστέκονταν ήσαν το ίδιο το πρώην καταπιεστικό καθεστώς που ήταν μισητό από το λαό του και έτσι η ήττα του ήταν αναπόφευκτη δίνοντας ένα τέλος σ’ αυτή την αναταραχή. Τώρα, οι μάζες που αγωνίζονται έχουν διαφορετικό όραμα. Πρέπει να γνωρίζει κάποιος το κουράγιο και την αφοσίωση όλων αυτών που βγήκαν στους δρόμους ενάντια στις πιο κτηνώδεις και αιματοβαμένες δικτατορίες της γης, της Αιγύπτου, της Τυνησίας, της Λιβύης, της Υεμένης, του Μπαχρέιν, του Ιράκ και ακόμα των ανατολικών επαρχιών της Σαουδικής Αραβίας. Εκατοντάδες σκοτώθηκαν (χιλιάδες στη Λιβύη), χιλιάδες τραυματίστηκαν στον αγώνα αυτό, που συνεχίζεται σχεδόν παντού στην περιοχή. Ο λαός πάλεψε γενναία στους δρόμους, με γυμνά χέρια, με μολότοφ και με την αφοσίωσή του στη κατάκτηση της ελευθερίας του ενάντια σε πλήρως εξοπλισμένες αστυνομίες και μπράβους των κυβερνήσεων, ακόμα και το στρατό σε ορισμένες πριπτώσεις.\nΑνήκω στην ελευθερακή αριστερά, και είμαι βαθιά πεπεισμένος ότι ο συνεχιζόμενος αγώνας των μαζών στη Μέση Ανατολή έχει ξεκάθαρα ελευθεριακά χαρακτηριστικά, αλλά αυτή δεν είναι η ώρα για σεχταρισμούς από την πλευρά της επαναστατικής διεθνούς αριστεράς και των αντικαπιταλιστικών οργανώσεων και αγωνιστών. Βέβαια, αυτό δεν σημαίνει ότι θα αντικαταστήσουμε τους ελευθεριακούς στόχους και τα μέσα αγώνα με εξουσιαστικά, αλλά πρέπει να δώσουμε αυτή τη μάχη από κοινού με όλες τις αντικαπιταλιστικές επαναστατικές δυνάμεις και αγωνιστές και, πάνω απ’ όλα, με βάση το κοινό επίπεδο των συμφερόντων των μαζών παντού. Καταλαβαίνω ότι οι επαναστάσεις σημαίνουν αγώνα και εκεί είτε μπορεί να νικήσουμε είτε να ηττηθούμε. Αλλά εκεί που οι νίκες στην Τυνησία και την Αίγυπτο φάνηκαν εύκολες τώρα βρισκόμαστε στην πιο δύσκολη φάση του αγώνα στην οποία έχει βρεθεί από την απαρχή του το εργατικό κίνημα, και ένας τέτοιος αγώνας πρέπει να αποβεί νικηφόρος σε διεθνές επίπεδο.\n* Ελληνική μετάφραση “Ούτε Θεός-Ούτε Αφέντης”, 16 Μάρτη 2011.\nΑναρτήθηκε από ΕΛΕΥΘΕΡΟΣ ΑΝΑΡΧΙΚΟΣ στις 1:07 π.μ.\nΟι Άραβες δικτάτορες αρχίζουν τη μεγαλύτερη επιθεσ...


Πανηγυρίζει το Ιράν: «Διατηρούμε το δικαίωμα για απεμπλουτισμό ουρανίου»\nΔημοσίευση 24 Νοεμβρίου 2013, 13:35 / Ανανεώθηκε 24 Νοεμβρίου 2013, 13:35\n«Η συμφωνία αυτή μπορεί να αποτελέσει τη βάση για περαιτέρω πρόοδο. Πρέπει να ευχαριστήσουμε την ομάδα των διαπραγματευτών του πυρηνικού προγράμματος για το κεκτημένο αυτό. Η χάρη του Θεού, οι προσευχές και η στήριξη του λαού είναι αναμφίβολα ο λόγος της επιτυχίας αυτής», δήλωσε ο Χαμενεΐ προσθέτοντας ότι πρέπει «πάντα να αντιστεκόμαστε στις υπερβολικές απαιτήσεις» των άλλων χωρών όσον αφορά τον πυρηνικό τομέα, σε επιστολή που απέστειλε στον πρόεδρο Ροχανί και δημοσιοποίησε το ιρανικό πρακτορείο ειδήσεων IRNA.\n«Στη συμφωνία, το δικαίωμα στον εμπλουτισμό ουρανίου επί ιρανικού εδάφους έγινε δεκτό και η δομή των κυρώσεων άρχισε να ραγίζει», επισήμανε ο Ροχανί στο διάγγελμά του που μεταδόθηκε από την κρατική τηλεόραση. «Ο καθένας μπορεί να έχει τη δική του ερμηνεία, αλλά το δικαίωμα του Ιράν να κάνει εμπλουτισμό (ουρανίου) αναφέρεται σαφώς στο κείμενο της συμφωνίας. Δηλώνω στο έθνος ότι οι δραστηριότητες εμπλουτισμού θα συνεχιστούν όπως κατά το παρελθόν στη Νατάνζ, στο Φορντό, στο Ισπαχάν», δήλωσε. ο πρόεδρος του Ιράν.\nΟ Χασάν Ροχανί επανέλαβε ότι το «Ιράν ουδέποτε επεδίωξε και δεν θα επιδιώξει ποτέ την κατασκευή ατομικού όπλου». Οι ιρανοί διαπραγματευτές στη Γενεύη συμφώνησαν να περιοριστούν οι δραστηριότητες της Τεχεράνης στον πυρηνικό τομέα προκειμένου να υπάρξει συμφωνία στη Γενεύη.\nΟ Ροχανί επίσης τόνισε ότι οι μεγάλες δυνάμεις δεσμεύτηκαν να αρθούν όλες οι κυρώσεις έως την ολοκλήρωση των διαπραγματεύσεων, όπως και οι κυρώσεις του ΟΗΕ, της Ευρωπαϊκής Ένωσης και των ΗΠΑ.


Garcia vs Rios: Η ανοιχτή προπόνηση του Brandon Rios\nΚαθώς ο Brandon Rios ετοιμάζεται να αντιμετωπίσει τον Danny Garcia το επόμενο Σάββατο στο Λας Βέγκας, ο πρώην κάτοχος τίτλου έκανε ανοιχτή προπόνηση για τα μέσα ενημέρωσης ώστε να δείξει την τρέχουσα φόρμα του. Και ενώ ο Rios γενικά θεωρείται τελειωμένος σε αυτό το σημείο, όλα δείχνουν ότι είναι σε καλή κατάσταση και εργάζεται σκληρά για να κάνει μια δήλωση σε αυτή την αναμέτρηση.\nΟ Rios, ο οποίος επέστρεψε στον πρώην προπονητή του Robert Garcia, έχει δηλώσει σε αρκετές συνεντεύξεις ότι κάνει σπάρινγκ με νέους μαχητές για να κρατηθεί οξύς και σε εγρήγορση, κάνει σωστή διατροφή, και αισθάνεται βέβαιος ότι θα πάρει την αναπάντεχη νίκη. Ο Rios ανέφερε επίσης στο Fight Hub TV ότι είναι μόλις τρεισήμισι κιλά πάνω από το όριο βάρους τώρα.\nΕπομένως, αν η ανανεωμένη πείνα του Rios θα είναι αρκετή εναντίον ενός αντιπάλου όπως ο Danny Garcia θα φανεί στον αγώνα, αλλά σίγουρα είναι ένα καλό σημάδι ότι θα εμφανιστεί στην καλύτερη δυνατή φόρμα και προετοιμασμένος για αυτόν τον αγώνα.


Συναγερμός από φάκελο με λευκή σκόνη\nΈνας φάκελος που περιείχε ύποπτη λευκή σκόνη εστάλη σήμερα στην πρεσβεία της Τουρκίας στο Ισραήλ, ανακοίνωσε η ισραηλινή αστυνομία, χωρίς να αναφερθεί σε θύματα.\n«Ένας ύποπτος φάκελος έφτασε στην πρεσβεία της Τουρκίας, η αστυνομία ενημερώθηκε αμέσως και το περιεχόμενό του εξετάζεται», διευκρίνισε ο εκπρόσωπος της αστυνομίας Μίκι Ρόζενφελντ.\nΤρεις παρόμοιοι φάκελοι είχαν σταλεί στις 14 Σεπτεμβρίου στις πρεσβείες των ΗΠΑ, της Ισπανίας και της Σουηδίας, αλλά η σκόνη που περιείχαν αποδείχθηκε ότι δεν ήταν επικίνδυνη, προσέθεσε.\nΟι σχέσεις μεταξύ της Τουρκίας και του Ισραήλ, των άλλοτε στρατηγικών συμμάχων στην περιοχή, είναι τεταμένες μετά την επίθεση του ισραηλινού στρατού το χειμώνα του 2008-2009 στη Λωρίδα της Γάζας, η οποία ελέγχεται από τη Χαμάς.\nΟι σχέσεις τους υπέστησαν εξάλλου περαιτέρω πλήγμα μετά την έφοδο στις 31 Μαΐου ισραηλινών καταδρομέων στο διεθνή στολίσκο που μετέφερε ανθρωπιστική βοήθεια για τη Γάζα.\nΕννέα τούρκοι επιβαίνοντες σε ένα από τα πλοία του στολίσκου σκοτώθηκαν κατά την επιχείρηση αυτή.